Ўзбекистонда коронавирус ҳолатлари кескин ошаётгани ортидан фавқулодда йиғилиш ўтказилди. Тафсилотлар\nЖорий йил 17 апрел куни бош вазир Абдулла Арипов бошчилигида коронавирусга қарши кураш комиссиясининг кенгайтирилган йиғилиши бўлиб ўтди.\nСоғлиқни сақлаш вазирлиги Ўзбекистонда коронавирус қайд этилиши ҳолатлари кескин ошаётгани ҳақида хабар берди. Сўнгги бир кунда мамлакат бўйлаб янги ҳолатлар сони йил бошидан буён илк марта 300дан ошди, Тошкент шаҳрида 227 ҳолат аниқланиб, яна бир киши вафот этди.\nКоронавирусни юқтирганлар сони кунлик 300дан ошиб бориши ортидан бугун, 17 апрел куни бош вазир Абдулла Арипов раислигида кенгайтирилган йиғилиш бўлиб ўтди. Унда маълум қилинишича, Ўзбекистонда вируснинг «африкача» штамми ҳам аниқланган.\n«Африкача» штамм ҳам бизга кирди, буни Илғор технологиялар маркази Санитария-эпидемиологик осойишталик хизмати билан биргаликда ўрганиб, ҳаммасини бир-биридан ажратиб чиқди. Ҳозир ҳам жуда чуқур таҳлил олиб бориляпти», деди бош вазир.\nЙиғилишда қайд этилишича, президент Шавкат Мирзиёев ҳам ҳозирги пандемия ҳолатидан безовта бўлиб, Республика махсус комиссиясига эътироз билдирган, жойларда карантин тадбирларини ташкил этишда тегишли чоралар кўрилмаётганини таъкидлаган.\n«Ҳурматли президентимиз ҳозирги пандемик ҳолатдан безовта бўлиб, республика махсус комиссиясига ҳам эътироз билдирдилар. Шунингдек, давлат раҳбари жойларда карантин тадбирларини ташкил этишда тегишли чоралар кўрилмаётгани тўғрисида жуда қаттиқ безовта бўлиб айтдилар», деди А.Арипов.\nТадбирда жорий йил 18 апрелдан карантин қоидалари янада кучайтирилиши маълум қилинди.\nБоғча ва мактабларда касалланиш ҳолати аниқланган тақдирда, уларнинг фаолияти зудлик билан тўхтатилади ҳамда 2 ҳафтага карантинга олинади. Ушбу вақт мобайнида улар онлайн тартибда фаолият юритади.\n1 майдан бошлаб, концерт томоша тадбирларини ёпиқ масканларда ўтказиш бўйича чеклов жорий этилмоқда.\nШунингдек, йирик савдо мажмуалари ва бозорларда, дўконларда карантин қоидаларига қатъий амал қилиниши, жумладан, қўлларни антисептик воситалари билан зарарсизлантириш, одамларнинг тиббий ниқоб тақиши, ижтимоий масофа сақлаши назоратга олиниши айтилди.\nМуқаддас Рамазон ойида таровиҳ намозларини очиқ ҳудудларда адо этиш бўйича тавсия берилди. Шунингдек, ифторликларни имкон қадар оила даврасида ёки 100 кишидан ошмаган ҳолатда ўтказиш зарурлиги маълум қилинди.\nБарча умумий овқатланиш муассасаларида ўринлар 50 фоизгача чекланади, бироқ 100 кишидан ошмаслиги назорат қилинади.\nБундан ташқари, автобусларда ўриндиқларнинг сони 50 фоизгача чекланади. Ўз навбатида, автобуслар сони кўпайтирилади.\nЙиғилиш давомида бош вазир тиббий ниқобсиз юрган фуқароларни кескин танқид остига олди.\n«Ҳудудларга бўлган ташрифда ёки Тошкент шаҳрида маҳаллабай амалга оширилаётган ишларни ўрганиш учун ташкиллаштирилган мониторинг тадбирларида ўзим кўриб ҳайрон бўлиб қолдим. Ўзимиз ҳам тиббий ниқоб тақиб бордик, аммо у ерда юрган бирон киши тиббий ниқоб тақиб юрганини кўрмадим. Шунчалик ҳам бефарқ бўлиш мумкинми? Кечирасизлар-ку, одам ёқасини ушлайди. Бу касаллик худди электр токига ўхшайди, ҳиди ҳам, ранги ҳам, мазаси ҳам йўқ, одамни ҳам танлаб ўтирмайди», деди у.\nБундан ташқари, ҳукумат раҳбари тўйга 100 кишидан кўп одам айтган раҳбарлар керак бўлса ишдан олинишини маълум қилди.\n«Барқарорликка эришилиши, мутахассисларнинг тавсияси билан тўй ва маъракада қатнашувчилар сонини 100 кишигача оширдик. Ҳаттоки, баъзи раҳбарлар ҳам 100 киши мумкин экан деб, тўйларни 200-300 кишилик қилиб ўтказяпти. Давлат бошқарув идораларида раҳбар лавозимларида ишлаётганларнинг ўзи шуни қиляпти. Шундай маълумотлар ҳам йўқ эмас. Керак бўладиган бўлса, айнан шу деб лавозимидан кетади. Куни кеча президентимиз шу бўйича жуда қаттиқ эътироз билдирдилар. Бир-икки раҳбар карантин талабларига риоя қилмагани учун ҳам ишдан кетади. Кечирасизлар-ку, олдин тўйларни тўхтатишгача борган бўлсак, ҳозир ҳам қиламиз шу ишни. Халқ саломатлиги учун қилинади шу нарса», деди бош вазир.\nЎз навбатида, йиғилишда соғлиқни сақлаш вазири ўринбосари — Санитария-эпидемиологик осойишталик ва жамоат саломатлиги хизмати раҳбари Баҳодир Юсупалиев Ўзбекистонда коронавирусга неча ёшлилар кўпроқ чалинаётгани тўғрисида маълумот берди.\nАйни пайтда мамлакат ҳудудида рўйхатга олинаётган коронавирусдан касалланганларнинг ёшма-ёш таҳлили қуйидагича: 14 ёшгача бўлган болалар ўртача 13-15 фоизни; 15-19 ёшдагилар 4-6 фоизни; 20-29 ёшдагилар 11-14 фоизни; 30-39 ёшдагилар 17-20 фоизни; 40-49 ёшдагилар 10-15 фоизни; 50-59 ёшдагилар 12-16 фоизни; 60 ёш ва ундан катталар 22-26 фоизни ташкил этмоқда.


Шавкат Мирзиёев Туркия мудофаа вазирини қабул қилди – Коммерсант.Уз\nШавкат Мирзиёев Туркия мудофаа вазирини қабул қилди\n26 июлда Ўзбекистон Президенти мамлакатимизга расмий ташриф билан келган Туркия Республикаси миллий мудофаа вазири Нуреттин Жаниклини қабул қилди.\nСуҳбат чоғида ҳарбий ва ҳарбий-техник ҳамкорлик истиқболлари муҳокама этилди. Ўзбекистон ва Туркия Мудофаа вазирликлари ўртасида амалий ҳамкорлик ўрнатиш, жумладан, ҳарбий таълим соҳасида қўшма дастурларни амалга ошириш бу борадаги муҳим йўналишлардан бири сифатида белгиланди.\nНуреттин Жаниклин Президент Туркия\nПредыдущая запись Microsoft заплатит хакерам за найденные в Windows уязвимости\nСледующая запись 25 йил ичида Хитой Ўзбекистонга $9 млрд ажратди\nForex Club: девальвация узбекского сума составила 19,3% в 2016 году\nБўрон оқибатида ўлим ҳолатлари Техаснинг 13 та округида қайд этилган.\nПрезидент Остонага ШҲТ йиғилишида иштирок этиш учун жўнади.\nШавкат Мирзиёев: Сделать продукты питания доступнее\nМақомчилар солиқ тўламайди\nВ штаб-квартире ООН установлен макет площади Регистан\nАфсонавий Rolls-Royce Phantom VIII конвейердан чиқди\nКанал Euronews покажет репортаж об узбекском плове (видео)


"Антиқа" ойна тозалагичларга эга автомобиль видеоси оммалашмоқда\n22:03 / 07.03.2017\nИнтернетда бир қиз бошқараётган "ғалати" автомобиль видеоси оммалашмоқда. Видеода автомобилнинг ойна тозалагичлари унинг пешойнасидан кўтарилган ҳолда ҳавода у ерда-бу ерга бориб келиб, салт ишлаётгани тасвирланган.\nИнтернетнинг баъзи фойдаланувчилари бунга ҳазиломуз муносабат билдириб, қиз ойна тозалагичлар ёрдамида "пашша ҳайдамоқчи ёки туманни тарқатмоқчи бўлган" деб киноя қилишган. Бироқ бу ҳолатга тўғри муносабат билдирганлар ҳам топилди: уларнинг фикрича, ойна тозалагичлар бузилиб қолган бўлиши ва шу сабабли қиз автомобиль пешойнасини тирнаб олмаслик мақсадида уларни атайлаб кўтариб қўйган бўлиши мумкинлигини айтишган.\nАвтомобиль ойна тозалагичлар


ИШИ БОР ОДАМНИНГ ИШОНЧИ ҲАМ БЎЛАДИ - Ўзбекистон овози газетаси\nХабарингиз бор, 12 июнь куни «Аҳолининг ижтимоий заиф қатлами бандлигини таъминлашни рағбатлантиришнинг ташкилий чора-тадбирлари тўғрисида» Президент қарори эълон қилинди. Унда ногиронлиги бўлган шахсларнинг жамоат бирлашмалари ва тадбиркорлик субъектларининг аҳолининг ижтимоий заиф қатлами, жумладан, ногиронлиги бўлган шахсларни меҳнат фаолиятига жалб этиш имкониятларидан тўлиқ фойдаланилмаётгани таъкидланди. Шуни ҳисобга олган ҳолда, аҳолининг ижтимоий заиф қатлами турмуш даражасини яхшилаш, бандлигини таъминлаш борасида чора-тадбирлар белгиланди.\nПрезидентимизнинг «Аҳолининг ижтимоий заиф қатлами бандлигини таъминлашни рағбатлантиришнинг ташкилий чора-тадбирлари тўғрисида»ги қарорида ногиронлар жамиятлари қошидаги корхоналарни ривожлантириш бўйича муҳим вазифалар белгиланди.\nТўғриси, қарордаги масалалар узоқ йиллардан бери кўпчиликни ўйлантириб келаётганди. Бугунги кунда ҳар бир ногиронлар ташкилоти таркибида камида беш-олтитадан унитар корхоналар мавжуд. Уларнинг 70 фоизидан ортиғи ачинарли ҳолатда, ўз айланма маблағларига эга эмас, кредит ҳам ололмасди. Натижада ишлаб чиқараётган маҳсулотини реализация қилолмасди. Қарорга кўра, ишчи гуруҳ тузилди, ногиронлар жамоат бирлашмаларининг корхоналари тасарруфидаги ишлаб чиқариш объектлари ва ер майдонларидан самарали фойдаланиш масаласи комплекс ўрганиладиган бўлди. Ўрганишлар натижасида асосли таклиф ва тавсиялар ишлаб чиқилади, албатта.\nНогиронлар ташкилотлари қошидаги корхоналар штатидаги ходимларнинг 50 фоизини ногиронлиги бўлган шахслар ташкил этиши шартлиги қонунан белгилаб қўйилган. Ҳозирга қадар амалиётда ногиронлиги бўлган ишчилар учун 4,7 фоиз ягона ижтимоий тўлов тўланарди. Қолган 50 фоиз соғлом инсонлар учун бу кўрсаткич 15 фоизни ташкил этарди. Қарорда ягона ижтимоий тўлов ставкаси қатъий 4,7 фоиз миқдорда белгиланди. Ягона ижтимоий тўлов суммаси белгиланган тартибда тақсимланади. Бу тартиб жорий йилнинг 1 августидан кучга киради. Бу корхоналар ишининг янада ривожланишига хизмат қилади, деб ўйлайман.\nНогиронлиги бўлган шахсларни иш билан таъминлаш ҳамда ногиронлар ташкилотларига маблағ ажратиш биз айтаётган корхоналарнинг асосий вазифаларидан ҳисобланади. Мана шу ажратилган маблағ ҳисобидан ногиронлар ташкилотлари ўз фаолиятини олиб боради. Бундай корхоналар солиқдан озод этилган. Лекин улар ўз ишини ривожлантириш, асбоб-ускуналарни янгилаш учун кредит олишда қийналарди. Негаки, уларда гаровга қўйиладиган объект йўқ эди. Қарорда бу масала ҳам ўз ечимини топган. Кредит маблағлари олинишида қатор имтиёзлар яратилди. Яъни, корхоналар кредит олишларида гаровга қўйиладиган мулк кафилликка алмаштирилди. Бунда кафиллик Тадбиркорлик фаолиятини ривожлантиришни қўллаб-қувватлаш давлат жамғармаси зиммасига юклатилди.\nБир сўз билан айтганда, қарорда белгиланган барча имтиёз ва имкониятлар ногиронлиги бўлган шахсларнинг бандлиги таъминланиши ҳамда улар ишлаётган иш ўринлари кафолатли ва барқарор бўлишига хизмат қилади.


АҚШ-Россия шартномаси Прагада имзоланиши мумкин\n26 май 2022, Тошкент вақти: 09:15\nСтратегик қуроллар сонини қисқартиришга оид АҚШ ва Россия ўртасидаги янги келишув Чехия пойтахти Прага шаҳрида имзоланиши мумкин.\nЧехия Ташқи ишлар вазирлиги тарқатган баёнотда айтилишича, АҚШ президенти Барак Обама маъмурияти музокараларга мезбонлик қилишни сўраб Чехия раҳбариятига мурожаат қилган.\n-Чехия томони ушбу масала юзасидан ўз ҳамкорлари билан маслаҳатлашди ва бу таклифга рози бўлди, деди Чехия Ташқи ишлар вазирлиги матбуот вакили Филип Канда.\nАҚШ-Россия ўртасидаги шартноманинг қачон имзоланиши ҳозирча ошкор қилинмади.\nСтратегик қуролларни назорат қилиш бўйича 1991 йил қабул қилинган СТАРТ-1 битимининг амал қилиш муддати 5 декабрда тугади ва томонлар мазкур масала юзасидан бир неча ойдан буён музокалар ўтказиб келмоқда.


13:45 / 03.01.2020 2262 pdf Ўқиш режими + -\nﯡ ﯢ ﯣ ﯤ ﯥ ﯦ ﯧﯨ ﯩ ﯪﯫ ﯬ ﯭ ﯮ ﯯ ﯰﯱ ﯲ ﯳ ﯴ\nБақара Аёлларингиз экинзорларингиздир. Бас, экинзорингизга хоҳлаганингиздай келинг. Ўзингиз учун (яхшилик) тақдим қилинг. Ва Аллоҳга тақво қилинг ҳамда билингки, албатта, Унга рўбарў келувчисиз. Мўминларга хушхабар бер. (Бақара сураси, 223-оят).\nЭр-хотин орасидаги ҳассос ва нозик алоқа Қуръони Карим оятларида ўзига хос услуб билан тасвирланади. Аввалги оятлардан бирида эр-хотинни бир-бирига нисбатан кийим – либос деб таъриф қилинган эди. Бу оятда эса аёллар экинзорга ўхшатиляпти. Экинзорга уруғ ташланса, ҳосил униб чиққанидек, аёлга эркакдан тушган уруғликдан фарзанд униб чиқишига ишоратан:\n«Аёлларингиз экинзорларингиздир», – дейилмоқда.\nМодомики, улар экинзор эканлар,\n«Бас, экинзорингизга хоҳлаганингиздай келинг».\nЯъни «Хоҳлаган вақтингизда, хоҳлаган ҳолатингизда жинсий яқинлик қилинг. Айни чоғда мақсад, кўзланган ғоя эсингиздан чиқмасин:\n«Ўзингиз учун (яхшилик) тақдим қилинг».\nАллоҳдан қўрқиш, Унга тақво қилиш ёдингиздан кўтарилмасин.\n«Ва Аллоҳга тақво қилинг ҳамда билингки, албатта, Унга рўбарў келувчисиз».\nДемак, эҳтиёт ва ҳушёр бўлиш керак. Оятнинг охирида Аллоҳга рўбарў келганда мўминларга яхшилик бўлишини таъкидлаб:\n«Мўминларга хушхабар бер», – дейиляпти.\nТушликни жумадан кейин қилиш\n10:55 / 03.01.2020 2237\n14:30 / 01.01.2020 5224\nБизни ётган жойимиздан ким қўзғатди?!\nАллоҳ таоло Ёсин сурасида шундай марҳамат қилади .Улар .Воҳ, шўримиз қурисин Бизни ётган жойимиздан ким қўзғатди Бу Роҳман ваъда қилган ва юборилган давоми...\n2052 10:03 / 28.11.2018\nАллоҳ таоло Жума сурасида шундай марҳамат қилади Сен .Эй яҳудий бўлганлар, албатта, сиз бошқа одамлардан фарқли ўлароқ, .Аллоҳнинг авлиёларимиз,, деб давоми...\n3385 15:47 / 14.12.2018\nАна ўшалар – ўзлари оловнинг ёқилғисидирлар\nАллоҳ таоло Нур сурасида марҳамат қилади Оли Имрон.Албатта, куфр келтирганларга уларнинг моллари ҳам, болалари ҳам Аллоҳазобидан бирор нарсага асқотмас. давоми...\n1983 14:06 / 07.11.2018\nШайтонларга жаҳаннам азобини тайёрлаб қўйдик\nАллоҳ таоло Мулк сурасида шундай марҳамат қилади .Ва батаҳқиқ, Биз дунё осмонини чироқлар билан зийнатлаб қўйдик ва уларни шайтонларга отиладиган нарса ҳам давоми...\n2825 10:03 / 23.02.2019


Олимлар ноодатий шаклдаги сайёрани аниқлади - Bugun.uz\nОлимлар ноодатий шаклдаги сайёрани аниқлади\n20:56 | 12-01-2022\nАстрономлар кучли тошқин кучлари туфайли шакли шардан кўра регби тўпига ўхшаш биринчи сайёрани топди. Бу ҳақда «РИА Новости» хабар берди.\nМаълум қилинишича, «WASP-103b» сайёраси Геркулес юлдуз туркумида Ердан бир неча ёруғлик йили узоқликда жойлашган. У Юпитердан деярли икки баравар, массаси эса ундан бир ярим баравар катта. Шунингдек, Ер ва Қуёшга қараганда сайёра ўз юлдузига эллик марта яқинроқ жойлашган. «WASP-103b» сайёрасининг ўзи Қуёшдан 1,7 баравар катта ва 200 даража иссиқроқ.\n«Сайёра ўз юлдузига яқин жойлашгани сабабли биз сайёрада жуда кучли сув тошқини борлигига шубҳа қилдик, аммо буни ҳали ҳам аниқлай олмадик», — дейди тадқиқот муаллифларидан бири, Берн университети астрофизика профессори Янн Альберт.\nТаъкидланишича, аввалроқ Ҳабль ва Спитцер космик телескоплари «WASP-103b» сайёрасини кузатган, бироқ деформацияни кўра олмаган. «Хеопс» телескопининг юқори аниқлиги ва мослашувчанлиги тадқиқотчиларга сайёрадаги майда сув тошқини сигналини ўлчаш имконини берган.\n«Бир нечта шундай кузатувлардан сўнг деформацияни ўлчашга муваффақ бўлдик. Ажабланарлиси шундаки, бундай таҳлил биринчи марта ўтказилди, Олинган натижалар нафақат сайёранинг шакли, балки унинг ички тузилиши ҳақида ҳам маълум хулосалар чиқаришга имкон берди. Материалнинг деформацияга чидамлилиги унинг таркибига боғлиқ. Ерда биз фақат океанлардаги сув тошқинини кўришимиз мумкин.\nСайёрамизнинг тошлоқ қисми у қадар кўп ҳаракат қилмайди. Шунинг учун сайёра қанчалик деформацияланганини ўлчаб, биз унинг қанча қисми тош, газ ёки суюқликдан иборатлигини аниқлашимиз мумкин», — дейди Женева университети мутахассиси Бабатунде Акинсанми.\nУнинг фикрича, сайёранинг ички тузилиши гарчи у икки баробар катта бўлса ҳам, Қуёш тизимидаги энг йирик газ гиганти бўлган Юпитерникига ўхшайди.\n«Шунинг учун ‘WASP-103b’ юлдуз ёки эҳтимол бошқа механизмлар томонидан иситилиши туфайли жуда катта», — деган тадқиқотда иштирок этган Женева университети астрономия профессори Моника Лендл.\nМутахассислар яқинда ишга туширилган Жеймс Уэбб космик телескопи томонидан олинадиган маълумотлар сув оқими деформацияси параметрларини яхшироқ аниқлаш ва «WASP-103b» сайёрасининг ички тузилишини аниқроқ тушуниш имконини беришини айтган.\nАввалроқ америкалик олим Ернинг ҳалқаси пайдо бўлишини маълум қилганди. Шунингдек, NASA Плутон сайёрасининг янги суратини намойиш қилганди.


Касбига фидойи инсон - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 14 Март 2019\tКӯришлар: 1557\nМажлисига йўллаган Паёмида пахтани етиштириш билан биргаликда, уни республикамизда қайта ишлашни тўлиқ таъминлашни масъулларга вазифа қилиб қўйди. Ахир давлат бойлиги бу халқ бойлиги ва фаровонлигидир. Пахта экиб, уни парваришлаб, ҳосилини сўнгги мисқолигача йиғиб-териб олиш ишларида самарали меҳнат қилаётган деҳқон ва мутахассисларимизга ҳар қанча тасаннолар айтсак озлик қилади. Уларнинг қимматли маслаҳатлари орқали кўплаб деҳқон хўжаликлари яхши натижаларни қўлга киритмоқдалар.\nРеспубликамиз давлат мустақиллигига эришгандан сўнг, барча соҳалар каби қишлоқ хўжалигида ҳам йирик ислоҳотлар амалга ошириляпти. Чунончи, йирик хўжаликлар қайта тақсимланиб, кичик деҳқон хўжаликларига айлантирилгани шулар жумласидан. Ана шу деҳқон хўжаликлари ўз ўрнида алоҳида мутахассисларни талаб этади.\nСпитамен ноҳиясида ҳам ўз ишини яхши биладиган аграр соҳаси кадрлари кўпчиликни ташкил этади. Улардан бири «Спитаментекстайлз» масъулияти чекланган жамияти (собиқ «Гулистон» агросаноат комбинати) агроучасткаси агрономи Абдуллажон Ҳусанбоевдир. У узоқ йиллардан бери мазкур корхона бошқарувида малакали мутахассис сифатида самарали фаолият кўрсатмоқда. Агроучастканинг бўлимини бошқарган йиллари пахта етиштириш бўйича йиллик режани шараф билан уддалаган кезлари икки бора енгил автомашина ва пул мукофотлари билан тақдирланганди. А. Ҳусанбоев сахий, кўнгли очиқ, дилкаш инсон. Инсонийлик фазилатлари ва ташкилотчилик қобилияти туфайли халқ меҳрини қозонган.\n- Инсон дунёга келишидан асосий мақсад эзгулик қилишдир, - дейди А. Ҳусанбоев биз билан суҳбатда. - Меҳнаткашларга аввал шарт-шароит яратиш, уларнинг муаммоларини ҳал этиш ва сўнгра меҳнатга йўналтириш ҳар қандай катта-кичик мутахассиснинг асосий иш тамойили бўлмоғи лозим.\nМақоламиз қаҳрамони агроучасткадаги мавжуд 1300 гектар ер майдонидаги экинлар парваришига бош-қош. У Куруш қишлоқ жамоатига қарашли Куркат қишлоғидаги 23-ўрта умумтаълим муассасасини кумуш медал билан якунлаб, Тожикистон Аграр университетида имтиёзли равишда таҳсил олди. А. Ҳусанбоев мазкур олийгоҳда бир неча йил талабаларга сабоқ берди. Аммо унинг эзгуликка йўғрилган қалби қадрдон даласи – жўшқин меҳнат томон чорлади. У 1996 йили Спитаменга, Куркат қишлоғига келди ва колхозда иқтисодчи, сўнгра агроном вазифаларида фаолият юритди. Кўп ўтмай, ундаги билим ва ташкилотчилик қобилиятини ҳисобга олиб, раҳбарият уни «Гулистон» агросаноат комбинати бошқаруви раиси ўринбосари вазифасига тайиинлади. А. Ҳусанбоев ўша кезларни эслаб шундай дейди:\n- Ўшанда 1620 тонна пахта етиштиришимиз режалаштирилганди. Лекин комбинатимиз меҳнат жамоасининг тинимсиз меҳнатлари эвазига 1850 тонна «оқ олтин» топширишга муваффақ бўлдик.\nЗамин фарзанди ердан мўл ҳосил олиш учун фидойилик билан меҳнат қилаётган Абдуллажон Ҳусанбоев ўз касбидан мамнун ҳолда, бугунги тинч замонда, фаровон ҳаётда умргузаронлик қилаётганидан миннатдорлигини қуйидагича ифодалайди.\n- Давлатимиз бошлиғи муҳтарам Эмомали Раҳмонга бир фуқаро сифатида чексиз миннатдорчилигимни билдираман. Чунки, юртимизда энергетик мустақилликка эришиш, коммуникацион боши берк кўчадан чиқиш ва озиқ-овқат хавфсизлигини ҳимоялаш каби стратегик дастурлар ўз ижросини топмоқда. Шунингдек, энг асосийси буюк неъмат бўлмиш тинчлик ва хотиржамлик диёримизда ҳукмрон. Буларнинг барчаси давлат бошлиғининг самарали, узоқни кўра била оладиган сиёсатининг ёрқин намунасидир. Шундай сурурли онларда меҳрибон ота-онамни тилга олмасам бўлмас. Отам раҳматли Маҳкамбой Ҳусанбоев таниқли шифокор-травматолог бўлиб, ноҳия марказий касалхонасининг травматология бўлимига асос солди. Онам Дилбар Раҳимбоева эса, 23-ўрта мактабда аввалига ўзбек тили ва адабиёти фанлари ўқитувчиси, сўнгра 20 йил мазкур билим даргоҳига директорлик қилди. Кейинги фаолиятида эса, Куркат қишлоқ Кенгашида раис ўринбосари, кейин раис вазифасида меҳнат қилди. Ҳозирда эса, меҳнат фахрийси сифатида фарзандлар ва неваралар бағрида кексалик гаштини суряпти. Турмуш ўртоғим Наргиза Ортиқова тиббиёт соҳасида фаолият юритади. Фарзандларим: Худойберди – Хўжанддаги Тожикистон Ҳуқуқ, бизнес ва сиёсат олийгоҳининг хуқуқшунослик факултети 2-курс толиби, Бегали эса, ноҳиямиздаги 1-лицейда 9-синф ўқувчиси. Фарзандларимиз комил инсонлар бўлиб вояга етишлари учун етарлича шароит яратиб бераяпмиз. Акаларим – Олим, Ойбек, Одилжонлар олий маълумот соҳиби бўлиб, халқ хизматидадирлар.\nПахта етиштириш масаласига келсак, бу борада сифатли уруғ муҳим рол ўйнайди. Шунингдек, аграр соҳада техникадан унумли фойдаланиш керак. Минерал ва маҳаллий ўғит ҳам ўзини вақтида берилиши лозим. Ғўза парваришида илғор агротехник тадбирларни қўллаш фойдадан холи эмас. Ушбу қоидаларга амал қилинса, ҳосилдорлик гектарига камида 40-42 центнердан кам бўлмайди. Келгусида ҳам деҳқончилик соҳасидаги билган билимларимни соҳа меҳнаткашларига татбиқ этишдир. Шу ўринда агроучастка раиси Шероз Аҳмедовга ҳам миннатдорчилигимни баён қилмоқчиман.\nАбдуллажон Ҳусанбоев сингари ватанпарвар, меҳрибон, саховатпеша ва энг муҳими, етук мутахассислар азиз диёримизда бундан-да кўпайиши, фаолиятлари ҳамиша бардавом бўлиши учун ҳам Абдуллажон акадек соҳа эгаларининг маслаҳатлари асқотади.\nРамзбек Бойматов, Спитамен ноҳияси\nСуратда: Абдуллажон Ҳусанбоев.\nБугун: 26-06-2022 10:24:24


Бир неча йирик банклар АҚШ Конгресси қўмиталарига “Трамп, унинг оиласи ёки компаниялари билан иш олиб бориши мумкин бўлган россияликлар”га тегишли маълумотларни топширган. Бу ҳақда The Wall Street Journal ўз манбаларига таяниб хабар қилди.\nНашр маълумотига кўра, Конгрессга ўз маълумотларини Bank of America, Citigroup, Deutsche Bank, JPMorgan, Morgan Stanley ва Wells Fargo тақдим этган.\nОлдинроқ Трамп ўзининг банк ҳисоблари ва солиқ кўчирмаларига киришни чеклаш мақсадида судга бир неча даьволар киритган.\nМай ойида Нью-Йорк штати сенати АҚШ Конгрессига президентнинг солиқлари тўғрисидаги ахборотни топширишга рухсат берувчи қонунни қабул қилди.\n2019 йилнинг апрелида АҚШ вакиллар палатасининг иккита қўмитаси Доналд Трампнинг молиялари ҳақида банклардан маълумот сўради.\nМарт ойида Нью-Йорк Бош прокуратураси Deutsche Bank ва Investors Bank дан президентнинг Trump Organization компаниясининг тўртта йирик битимларини молиялаштириш ҳақидаги ҳужжатларни тақдим этишни сўради. Прокуратура сўровлари Трампнинг кўчмас мулк билан боғлиқ битимларини, шунингдек, унинг Нью-Йоркдаги бизнес мунсабатларини текширишнинг бир қисми ҳисобланади.


ҚАБР ЗИЁРАТИДА ЗИЁРАТЧИНИНГ ДУОСИ » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Ислом олами » ҚАБР ЗИЁРАТИДА ЗИЁРАТЧИНИНГ ДУОСИ\n9-05-2019, 09:27 admin Ислом олами / Савол-жавоб 27\nСавол: Ассалому алайкум! Ҳар гал мозор бошига борганимда бир қабрга кўзим тушади. У қабр жуда бир қаралмаган аҳволда устиларида ўтлар ўсиб кетган. Агар бегона инсон (яъни мен) шу қабр атрофларини йиғиштирсам тўғри иш қилган бўламанми ёки бу гуноҳми?\nЖавоб: Ва алайкум ассалом! Яшил майсаларга тегманг. Қуриганларини олиб юборишингиз мумкин.\n“Менга Жаброил келиб:\n“Роббинг сени аҳли Бақийъга келиб истиғфор айтишингга амр қиладир”, деб айтди”, дедилар.\n“Ассалому ала аҳлид диярим минал мўминийн вал муслимийн ва ярҳамуллоҳу ал-мустақдимийна минна вал мустаъхирийн. Ва инна иншааллоҳу бикум лалаҳиқун.(Мўминлар ва муслимлардан бўлган диёр аҳлига салом. Аллоҳ биздан ўтганларни ва қолганларни раҳм қилсин. Албатта, биз ҳам, иншааллоҳ, сизларга қўшиламиз)”, деб айт”, дедилар”.\nҲар биримиз ушбу муборак дуоларнинг маъносини англаб, ёд олишимиз ва вақтида ўқиб юришимиз лозим.\nАвволо, ниятни тўғриламоқ, ихлос билан, холис Аллоҳ учун зиёрат қилмоқ лозим.\nЗиёрат пайтида таҳоратли бўлиш суннатдир.\nҚисқа муддат бўлса ҳам дунё машғулотларини тарк этиб, охиратни ўйламоқ.\nЗиёратгоҳда виқор билан, сокин юрмоқ.\nҚабр аҳлларига салом бермоқ.\nТик туриб дуо қилиш (Набий соллаллоҳу алайҳи васаллам Бақиъга чиққанларида шундай қилганлар) .\n"Ясин" сурасини ўқиши, бўлмаса, "Ихлос" сурасини ўн бир марта ёки билган сурасини ўқиб савобини ўлганларга аташ.\nМўминларнинг яхши сифатларини эсга олиш\nЗиёратдан қайтишда беҳад сокин бўлиши керак. Валлоҳу аълам!\nДУНЁВИЙ МАҚСАДЛАРГА БОҒЛИҚЛИК\nАссалому алайкум! Технологиялар соҳасидаги қизиқишим сабаб дунёвий нарсаларга ...


Жакартада Параосиё ўйинларининг учинчи кун баҳслари бўлиб ўтмоқда. 9 октябрда Ўзбекистон вакиллари енгил атлетика, сузиш, дзюдо ва ўқ отиш мусобақаларида иштирок этади.\nЕнгил атлетика бўйича Ўзбекистон терма жамоаси аъзолари кечаги баҳсларда жами 6 та медаль (5 та олтин ва 1 та бронза) қўлга киритган эди. Бугунги баҳсларда ҳам ушбу спорт турида муваффақиятли иштирок давом эттирилмоқда.\nХусусан, Элбек Султонов ядро улоқтириш баҳсларида 15,67 м натижа кўрсатди ва олтин медални қўлга киритди. Элбек ушбу йўналишда Рио-2016 чемпиони, эронлик атлет Саман Пакбазни ортда қолдириш билан бирга Параосиё ўйинлари рекордини ҳам янгилади.\nЭслатиб ўтамиз, ядро улоқтириш бўйича кечаги баҳсларда ўзбекистонлик Ҳусниддин Норбеков 16,35 м натижа кўрсатиб, жаҳон рекордини ўрнатган эди.\nБугун, шунингдек, 100 метрга югуриш баҳсларида ҳам ўзбекистонлик спортчи рекорд ўрнатишга муваффақ бўлди. Мансур Абдурашидов саралашда 11,21 сония натижа кўрсатиб, маррага биринчи бўлиб етиб келди ва Параосиё ўйинлари тарихидаги энг яхши кўрсаткични қайд этди. Бундан аввалги рекорд – 11,27 сония натижа 2014 йили Инчеонда қайд этилган эди. Мансур эртага бўлиб ўтадиган финал баҳсида медаль учун стартга чиқади.\nАбдурашидовдан ташқари, 100 метрга югуришда бугун Дониёр Аҳмедов ҳам стартга чиқди. У финалга йўлланмани қўлга киритди ва бугун Тошкент вақти билан соат 15:45 да ғолиблик учун баҳсга чиқади.\nҚайд этиш жоиз, мусобақаларнинг биринчи ва иккинчи кунларида сузиш бўйича баҳсларда ҳам бир қатор ўзбекистонлик спортчилар рекорд муаллифига айланишган эди. 400 м масофага эркин усулда сузиш баҳсларида Дмитрий Хорлин Осиё рекордини қайд этган бўлса, худди шу усулда 100 метрга сузиш мусобақаларида Ислом Асланов ва Фотима Омилова Параосиё ўйинлари рекордини янгилаган эди.\nШу тариқа, ҳозирча енгил атлетика ва сузиш Ўзбекистон делегациясига энг кўп медаль келтираётган спорт турлари бўлиб турибди. Ушбу ҳар икки йўналишда уч нафардан ўзбекистонлик атлет рекорд муаллифи бўлишга эришди.\nБугун Элбек Султоновнинг муваффақиятидан сўнг Ўзбекистон ҳисобидаги олтин медаллар сони 14 тага етди.


Зарбдор туманидаги чекка маҳаллаларда савдо ярмаркаларида зарур маҳсулотлар савдоси ташкил этилди » Sangzor.uz - Инновацион ахборот портали\nSangzor.uz » Жиззах янгиликлари » Зарбдор туманидаги чекка маҳаллаларда савдо ярмаркаларида зарур маҳсулотлар савдоси ташкил этилди\nБугунги кунда жойларда COVID-19 пандемияси туфайли карантин тартиби жорий қилиниши сабаб асосий турдаги озиқ-овқат ва қишлоқ хўжалик маҳсулотларига бўлган талаб ошди. Шу боис Зарбдор тумани ҳокимлиги ва тегишли ташкилотлар ҳамкорлигида туман миқёсида кўча савдо дўконлари фаолияти йўлга қўйилди, дея хабар бермоқда ҳокимлик Ахборот хизмати.\nҲар куни ҳар бир маҳаллада белгиланган тадбиркорлар томонидан, туман солиқ инспекцияси назорати остида кўчма савдолар амалга оширилади. Муҳими, мазкур савдо дўконлари орқали маҳсулотлар арзонлаштирган нархларда, доимий аҳоли яшаш жойларида ташкил этилади. Бу аҳолига қулайлик яратиш билан бирга бозорлар ва савдо марказларида фуқароларнинг гавжум бўлишининг олдини олади.\nЖумладан, туман марказидан бироз олисда жойлашган Нурафшон, Олтинкўл ва Янгикент маҳалласида ташкил этилган кўчма савдодан ҳудуд аҳолиси мамнун бўлди.\n- Маҳалламизда 550 та хонадон бўлиб, икки мингдан ортиқ аҳоли яшайди, - дейди маҳалла раиси Абдумажид Бозоров. – Аҳоли асосий турдаги озиқ-овқат ва қишлоқ хўжалик маҳсулотларини харид қилиш учун 5 километрдан ортиқ масофада жойлашган “Зарбдор деҳқон бозори”га бориб келиши зарур эди. Бу ортиқча харажат ва ноқулайликларни келтириб чиқарарди. Ҳокимлик томонидан ташкил қилинган кўчма савдо кунда, кунора ўтказилиши барчамизга енгиллик бўлди. Маҳсулотлар арзон, сифатли, муҳими, уйимиздан узоқлашмаймиз.\nҲокимлик томонидан белгиланган режага мувофиқ, аҳолини ун маҳсулотлари билан мунтазам таъминлаш мақсадида маҳаллаларда ун маҳсулотлари савдоси ҳам амалга оширилмоқда. Ҳар бир ҳудудга ҳомий ташкилотлар томонидан транспорт воситалари бириктирилиб, ун маҳсулотлари маҳалла марказларига етказилмоқда. 50 килограмм ун 140 минг сўмдан маҳалла мутасаддилари томонидан тенг тақсимланган ҳолда аҳолига тарқатилмоқда.\n- Ўтган ҳафта бозорда уннинг нархи ошиб кетди, - дейди Олтинкўл маҳалласида яшовчи Ҳасан Дўстмуродов. - Оилада етти жонмиз. Баҳор фаслида ҳамма мавсумий ишларга киришади. Табиийки, нонсиз кун ўтмайди. Шу боис аҳоли бироз ун етишмаслигидан қийналди. Шунинг учун халқимизда ваҳима ҳам кўтарилди. Худога шукур, халқимизни ўйлайдиган давлатимиз, ҳукуматимиз бор. Мана маҳалламизга келиб ун тарқатишмоқда.


11 сентябр куни “Мемориал” Инсон ҳуқуқлари ҳимоячиси, ҳуқуқ фаоли Баҳром Ҳамроев устидан суд жараёни бошланди.\nҲамроев икки ўзбек қочқинини ўз квартирасига регистрация қилганликда айбланмоқда.\nЖиноят ишининг уйдирилганини айтган ҳуқуқ фаоли судда мутлақо айби йўқлигини, аксинча, у Россия миграция қонунларини бажараётгани учун жавобгарликка тортилаётганини билдирди.\nМоскванинг Бибирево туман судида 11 сентябрь кунги маҳкамада таниқли ҳуқуқ фаоли, “Ёрдам” инсон ҳақлари ташкилоти раҳбари, “Мемориал” аъзоси Баҳром Ҳамроев устидан жиноий иш кўрилиши бошланди.\nМосква полицияси ҳуқуқ фаолини икки нафар хориж гражданини ўз квартирасига қайдга олгани учун жавобгарликка тортилаётганини Озодликка Баҳром Ҳамроевнинг ўзи билдирди:\n- Бир йил олдин менга нисбатан жиноий иш қўзғатилган эди. Қидирувда бўлган ва экстрадиция қилиниши керак бўлган икки нафар муҳожирни ўз уйимдан рўйхатдан ўтказгандим. Бундан кейин ҳам мен одамларни рўйхатдан ўтказавераман – ёрдамимни аямайман. Полиция уларни регистрация қилганим учун эмас – “Нима учун улар регистрацияга туриб, сени уйингда яшамайди?” деган айбни қўйишмоқда. “Биз келдик, кўрдик – улар яшамаган!”, деб баҳоналар қилиб, жиноий иш қўзғатилди. Тергов 1 йил давом этди ва мана судга оширилди.\nБибирево туман полицияси Баҳром Ҳамроевни Россия Федерацияси Жиноят Кодексининг 322.3 (Хориж гражданини сохта қайдга олиш) моддаси асосида айблаётгани маълум бўлди.\nБирмунча вақт олдин қабул қилинган бу модда Россияда “ноқонуний мигрантлар” сонини камайтириш ва уларнинг қайд жойи бўйича яшашга ундашга қаратилгани иддао қилиб келинади.\nСудя Резникова олдида қилган чиқишида Бибирево туман прокуратураси вакили Ҳамроевни бир хонали квартирасида яшамаслиги олдиндан аниқ бўлган ўзбек муҳожирларини қайдга олганликда айблади.\nМоскванинг Бибирево туман полициясидан Озодлик олган маълумотга биноан, “Мемориал” вакили ўз ҳимоясида бўлган қирғизистонлик Валишер Қодиров ва Фируз Рустамовларни 2018 йилнинг январида Россия қонунчилиги талабларига мувофиқ вақтинчалик қайдга қўйган.\nҚўзғатилган жиноят ишига оид қарорда “Ҳамроев шахсий манфаатлари йўлида ҳаракат қилиб, бу шахсларнинг қайд этиш манзили бўйича яшамаслигини олдиндан билган ҳолда <...> Бибирево туман УФМС бўлимига юқорида зикр этилган шахслар устидан миграция назоратини ўрнатиш ва Россия ҳудудида ҳаракатланиш имконидан маҳрум этган”ликда айбланаётгани айтилган.\nБаҳром Ҳамроев Валишер Қодиров 2010 йилдаги Ўш ҳодисаларидан кейин Қирғизистонни тарк этишга ммажбур бўлгани, 2012 йилда Россияда Қирғизистон талаби билан ҳибс этилгани ва “Гражданское содействие” қўмитаси ёрдамида Европа судига мурожаат қилгани ва 39- Қоида асосида экстрадиция қилинмаганини айтди.\nБироқ ҳуқуқ фаоли ва унинг ҳимоячиси мазкур иш сиёсий тус олгани ва унинг қочқинларни ҳимоя қилишга қаратилган фаолиятига тўсқинлик, дея баҳоламоқда.\n- Бу қўйилган айбловлар ўйдирма ва ноқонунийдир, дедим судьяга. Бу ҳолатга айнан Россия давлати жавобгардир, чунки давлат Россияга келаётган муҳожир ва қочқинлардан регистрацияга туришни талаб қилади биринчи қонун бўйича. Улар ўзлари регистрация қилмайди, “Ўзинг топ!”, дейди. Бу одамларнинг яқинлари, танишлари регистрацияга олса – иккинчи қонун асосида регистрация қилганларни жавобгарликка тортади. Қаранг! Бу қарама-қарши қонунлар бир-бирига, деди Баҳром Ҳамроев.\nРоссиядаги қочқинлар масалалари билан узоқ йиллардан бери шуғулланиб келаётган “Ёрдам” раҳбарининг фикрича, Россия миграция қонунчилигидаги қарама-қаршиликлар полиция ва ФСБ томонидан “керакли пайтда” олиб ишлатилиши ва асосан “номақбул” саналган шахслар ва ҳуқуқ ҳимоячиларига нисбатан қўлланилиб келмоқда.\nБаҳром Ҳамроев бу жиноий иш очилиши олдидан унинг бир хонали квартирасида полиция ва ФСБ бир неча маротаба тинтув ўтказгани, унинг компьютер ва ахборот ташувчи бошқа мосламалари ФСБда текширилганини маълум қилди.\nБ.Ҳамроев қамоқда қолаётган режиссёр Олег Сенцов ҳимоясига пикетда\nСудда иштирок этган адвокат Тимофей Широков Озодликка Россияда яратилган ҳуқуқ тизими хорижликларни ва улар ҳимояси билан шуғулланаётган фаолларга босим ўтказишга қаратилгандек туюлаётганини билдирди:\n- Мушкул аҳволда қолган, ўз юртида ноҳақ суд ва қийноқлар кутаётгани боис Россияга келган, аммо яшаш, қайдга туриш жойи бўлмаган одамларга бефарқ бўлган давлат ундан регистрация қайдига туришни талаб қилади. У қаерда қайдга туради, нимага тирикчилик қилади – уларни қизиқтирмайди. Қочқинларга ёрдам бериб, ўз ўйларида регистрация қилганларни эса ҳукумат жиноятчи деб эълон қилмоқда!\nАдвокат судда келтирилган мулоҳазаларни тинглаган судья Резникова бу ишни чуқурроқ ўрганиш учун томонларга муҳлат бергани ва кейинги маҳкама 25 сентябрда ўтказилишини эълон қилди.\n“Мемориал” ташкилоти бу айбловни ўз ходимига нисбатан бошланган босим сифатида баҳоламоқда.\n2010 йилда ҳимоячи Баҳром Ҳамроев ФСБ ходими томонидан қаттиқ калтакланган; 2011 йилда у номаълум шахслар томонидан ўз уйи яқинида калтаклаб кетилган; 2016 ва 2017 йилларда ФСБ ва Росгвардия махсус кучлари унинг квартирасида тинтув ўтказганини Озодлик хабар қилган эди.


Сирдарёда 57 ёшли эркак мактаб ўқувчисини зўрламоқчи бўлди - 6 Сентября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nПонедельник, 23.09.2019, 18:12\nГлавная » 2019 » Сентябрь » 6 » Сирдарёда 57 ёшли эркак мактаб ўқувчисини зўрламоқчи бўлди\nСирдарёда 57 ёшли эркак мактаб ўқувчисини зўрламоқчи бўлди\nСирдарёда 57 ёшли эркак 15 ёшли мактаб ўқувчисини зўрламоқчи бўлди. Бу ҳақда ОАВда хабарлар тарқалди.\nЭркак ўқувчи қизга қўшни бўлиб яшайди. Қизнинг айтишича гумонланувчи уй деворидан ошиб тушиб, уни урган. Шундан сўнг эркак қизинг кийимларини йиртиб, зўрламоқчи бўлган. Қизнинг бақирган овозидан кейин атрофдан одамлар етиб келган. Шу пайт гумонланувчи қочиб кетмоқчи бўлган ва бунга қўшнилар йўл қўймаган. Сўнгра у ҳуқуқ тартибот органи ходимларига топширилган. Қиз шифохонага ётқизилган.\n«Қизнинг ота-онаси кар соқов. Гумонланувчи қизнинг бақирганини ота-онаси эшитмайди, деб ўйлаган. У қизни хонага қамаб қўйган ва зўрламоқчи бўлган. Яхшиям овозни биз эшиттик ва ёрдамга етиб келдик», – дейди қизнинг қўшниларидан бири.\nҲозирда воқеа юзасидан дастлабки тергов ҳаракатлари олиб борилмоқда.


Россия мухолифати Лужковнинг истъфога чиқарилишини олқишлади\nРоссиянинг демократик мухолифати Москва Мэри Юрий Лужковнинг истеъфога чиқарилишини олқишлаб, ҳукуматни шаҳар ҳокимини сайлаш анъанасиини тиклашга чақирмоқда.\nКремл матбуот ҳизмати Лужков Россия Федерацияси президентининг ишончини йўқотгани сабабли муддатидан олдин лавозимидан четлатилгани ҳақда баён қилди.\n- Бу билан Медведев ўзини биринчи марта мустақил президент сифатида кўрсатди,- деди Россия Халқ-демократик иттифоқи етакчиси Михаил Касьянов.\n"Солидарность" ҳаракати етакчиларидан бири Борис Немцов эса Лужков истеъфосидан кейин жиноят ишлари очилиши ва ҳукуматнинг юқори бўғинларида илдиз отган коррупцияга қарши кураш бошланиши кераклигини таъкидлади.\n- Президент ишончини йўқотганлик, бу жиддий айблов. Агар ҳеч қанақа жиноят иши очилмай қолса, президент буйруғининг легитимлиги шубҳа остида қолиши, Лужков эса мутақил сиёсий ўйинчига айланиши мумкин,- деди Немцов.\nКремл матбуот хизматига кўра, президент Медведев Владимир Ресинни Москва ҳокими вазифасини бажарувчи этиб тайинлаган. Москвага 18 йил ҳокимлик қилган Лужковнинг ваколатлари келаси йил ўрталарида тугаши керак эди.


Зойир Мирзаевнинг ҳисоботи Сенатда танқидий муҳокама қилинди - EFFECT.UZ\nБугун, 29 сентябрь куни ўн тўққизинчи ялпи мажлисда Қашқадарё вилояти ҳокими Зойир Мирзаевнинг ҳудудларни ривожлантириш ҳақидаги ҳисоботи эшитилди. Бу ҳақда Сенат матбуот хизмати хабар бермоқда.\nМаълум бўлишича, Сенат Ишчи гуруҳи томонидан вилоятни комплекс ривожлантириш борасида амалга оширилаётган ишларни ўрганиш якунлари ҳам батафсил муҳокама қилинган.\nҲисоботда вилоятни ҳар томонлама ривожлантириш борасида муайян ишлар амалга оширилганлиги таъкидланди.\nХусусан, сўнгги беш йилда Қашқадарё вилояти шаҳар ва туманларини комплекс ривожлантириш юзасидан Президентнинг 1 та, Вазирлар Маҳкамасининг 12 та қарори қабул қилиниб, тасдиқланган дастурлар доирасида қатор ишлар олиб борилган.\nЖумладан, саноат, хизмат кўрсатиш ва қишлоқ хўжалиги соҳаларини ривожлантириш йўналишларида қарийб 8,1 трлн сўмлик 6,3 мингта инвестиция лойиҳаси ишга туширилиб, 28 мингдан зиёд янги иш ўрни яратилган.\nИжтимоий соҳани ривожлантириш бўйича 122 та мактабгача таълим ташкилоти, 210 та умумтаълим мактаби ва 81 та тиббиёт муассасасида қурилиш-таъмирлаш ишлари олиб борилган.\nАҳолининг уй-жойга бўлган талабини қондириш мақсадида 10 мингдан ортиқ хонадонга эга бўлган 250 дан зиёд кўп квартирали уйлар ҳамда қарийб 4,9 мингта янги намунавий уй-жойлар қурилиб, фойдаланишга топширилган.\nИнфратузилмани яхшилаш мақсадида 2,4 минг км дан зиёд автомобиль йўлларида қуриш-таъмирлаш ишлари олиб борилган, 3 минг км дан ортиқ электр узатиш тармоғи ва 858 дона трансформатор пунктида амалга оширилган қурилиш-реконструкция ишлари натижасида 275 мингдан зиёд аҳоли ва 900 га яқин тадбиркорлик субъектларини барқарор электр энергияси билан таъминлашга эришилган.\nВилоятдаги 667 км газ қувурлари янгидан монтаж қилиниши эвазига жами 10 мингга яқин аҳоли хонадонлари табиий газ билан таъминланган, 315 минг аҳоли учун ичимлик суви таъминотини яхшилаш мақсадида 968 км ичимлик суви қувурлари реконструкция қилинган.\nЕрларнинг мелиоратив ҳолатини яхшилаш мақсадида 3,7 минг км коллекторларда қурилиш-таъмирлаш ишлари бажарилган, 58 та ирригация объектини қуриш ва реконструкция қилиш эвазига 61 минг гектар ер майдонининг сув таъминоти яхшиланган. Вилоятда ишлаб чиқарилган пахта толасини қайта ишлаш даражаси 11,9 фоиздан 52,2 фоизга ошган.\nБундан ташқари, ҳудуддаги ижтимоий-иқтисодий жиҳатдан ривожлантириш борасида қатор ишлар амалга оширилган.\nХусусан, жорий йил I ярим йиллигида ялпи ҳудудий маҳсулот ҳажми 19,3 трлн сўм, ўсиш суръати ўтган йилнинг шу даврига нисбатан 107,7 фоизни ташкил этган. Аҳоли жон бошига ялпи ҳудудий маҳсулот ҳажми 5,8 млн сўмдан иборат бўлиб, йил якунида 10,7 млн сўмни ташкил этиши кутилмоқда.\nҲудудий инвестиция дастурига мувофиқ жорий йилнинг ўтган даври мобайнида умумий қиймати 1,9 трлн сўмлик жами 709 та лойиҳа ишга туширилган ва 4,4 мингта янги иш ўрни яратилган. Тўғридан-тўғри хорижий инвестициялар асосан Хитой, Туркия, Сингапур, Эрон, Россия, Канада, Нидерландия давлатларидан жалб этилган.\nМажлисда амалга оширилган ишлар билан бир қаторда муаммо ва камчиликлар мавжудлиги қайд этилди.\nЖумладан, ҳудудий инвестиция дастурларини шакллантириш жараёнида айрим лойиҳалар ташаббускорларининг имкониятлари тўлиқ ўрганилмасдан дастурга киритилганлиги боис ижро муддати келмасдан “истиқболсиз” деб топилган ҳолатлар мавжуд.\nҚолаверса, 2021 йилги Инвестиция дастури доирасида баъзи қурилиш-таъмирлаш ишлари белгиланган муддатдан ортда қолмоқда.\nҚашқадарё вилоятдаги кичик саноат зоналарининг мавжуд имкониятларидан тўлиқ фойдаланилмаётгани айтилди.\nХусусан, фаолияти бошланган корхоналар томонидан ишлаб чиқарилган маҳсулотлар экспорти йўлга қўйилмаган.\nДеҳқонобод туманида етарли шарт-шароитлар мавжуд бўлса-да бугунги кунга қадар кичик саноат зонасини ташкил этиш чоралари кўрилмаган.\nНишон, Яккабоғ, Ғузор, Миришкор, Муборак, Шаҳрисабз туманлари ва Шаҳрисабз шаҳрида ташкил этилган 10 та кичик саноат зонасини ташқи муҳандислик-коммуникация тармоқлари билан таъминлаш бўйича қурилиш-монтаж ишлари амалда бошланмаган.\nУшбу дарсликлар жамланмасининг 24 фоизи тўлиқ бўлмаганлиги боис омборхонада сақланмоқда, бунинг натижасида ўқувчилар ўқув йилини китобсиз бошлади.\nҲудудда 2021 йил 1 сентябрь ҳолатига кўра, 3 минг 108 та жиноят содир этилган бўлиб, ушбу кўрсаткич ўтган йилнинг шу даврига нисбатан 70 фоизга ортган.\nСодир этилган жиноятлардан 1 минг 828 тасининг (шундан 963 таси маҳаллада содир этилган) ёки 58,8 фоизининг олдини олиш мумкин бўлган жиноятлар ташкил этган.\nМажлисда ўрганиш якунлари халқ депутатлари вилоят Кенгашининг 2021 йил 13 сентябрдаги сессиясида танқидий муҳокама этилганлиги, унда вилоят даражасидаги муаммоларни ҳал этиш бўйича алоҳида “Йўл харитаси” тасдиқланганлиги қайд этилди.\nБундан ташқари, ялпи мажлисда сенаторлар томонидан мавжуд муаммоли масалаларни ҳал этиш бўйича тегишли чора-тадбирлар кўриш зарурлиги таъкидланди. Бу борада мутасадди вазирлик ва идоралар раҳбарларининг ахборотлари эшитилиб, муҳокама қилинди.\nШунингдек, вилоятда ўз ечимини кутиб турган республика даражасидаги муаммоларни бартараф этиш бўйича Олий Мажлис Сенатининг тегишли қарори қабул қилинди ва ижроси юзасидан сенаторлик назоратини йўлга қўйиш белгиланди.


18:36 / 15.01.2018 2063 pdf Ўқиш режими + -\nЯхшилик юзингизни машриқ ёки мағриб томонга буришингизгина эмас. Лекин яхшилик – Аллоҳга, охират кунига, фаришталарга, китобга, набийларга иймон келтирган ва молини яхши кўра туриб, қариндошларга, етимларга, мискинларга, йўқсил йўлчига, тиланчиларга ва қул озод қилишга берган ҳамда намозни тўкис адо этган, закотни берган киши ҳамда аҳд қилганда, аҳдига вафо қилувчилар, йўқчилик, қийинчилик ва шиддат вақтида сабр қиладиганларникидир. Ана ўшалар содиқ бўлганлардир. Ана ўшалар, ўшаларгина тақводорлардир.\nОдатда одамлар яхшилик матлуб экани ҳақида ихтилоф қилмайдилар. Яхшилик нима экани ҳақида ихтилоф қиладилар. Ҳар ким ўзининг йўлини яхши деб тушунади. Яхшилик маъносига ўзича таърифлар келтиради, чегаралар қўяди, белгилар белгилайди. Улар кўпинча яхшиликни белгилашда ақлларини, ота-боболаридан қолган урф-одатларни, ўзлари яшаб турган жамиятдаги ўлчовларни тушунадилар. Бирлари яхшилик деб тушунган нарсани бошқалари мутлақо ёмонлик деб тушунишлари ҳам мумкин. Демак, яхшиликнинг ҳақиқатини мазкур ҳоллардан устун турувчи жиҳат белгилаши керак.\nИслом динида яхшилик – Аллоҳ яхши, деган нарсалардир. Уларнинг нима экани ушбу оятда тўлиқ таърифлаб берилган. Келинг, аввал ояти каримани батафсил ўрганайлик. Оятнинг бошида Аллоҳ таоло:\n«Лекин яхшилик – Аллоҳга, охират кунига, фаришталарга, китобга, набийларга иймон келтирган ва молини яхши кўра туриб, қариндошларга, етимларга, мискинларга, йўқсил йўлчига, тиланчиларга ва қул озод қилишга берган ҳамда намозни тўкис адо этган, закотни берган киши ҳамда аҳд қилганда, аҳдига вафо қилувчилар, йўқчилик, қийинчилик ва шиддат вақтида сабр қиладиганларникидир», – демоқда.\n«...Аллоҳга, охират кунига, фаришталарга, китобга, набийларга иймон келтиган...»\nАллоҳга, Унинг борлигига, сифатларига, исмларига, ягоналигига, тарбиякунанда эканига, илоҳлигига иймон келтириш. Охират кунига, яъни қиёмат қўпишига иймон келтириш, фаришталарга, уларнинг сифатларига иймон келтириш, китобга, яъни Аллоҳ таоло томонидан бандаларни ҳидоятга бошлаш учун нозил қилинган илоҳий-самовий китобларга иймон келтириш. Аллоҳ таоло юборган пайғамбарларнинг бирортасини ҳам қўймасдан, ҳаммасига иймон келтириш.\nУшбу иймон келтиришлар яхшиликнинг боши ва асосидир. Бусиз, яъни иймонсиз ҳеч қандай яхшилик бўлиши мумкин эмас. Чунки кимнинг Аллоҳга, охират кунига, фаришталарга, китобларга, пайғамбарларга иймони йўқ бўлса, ундан яхшилик чиқмайди. Чиқса ҳам, доимий бўлмайди, бирор сабабга боғлиқ бўлади. Ўша сабаб тугаса, яхшилиги ҳам тугайди.\n«...молини яхши кўра туриб, қариндошларга, етимларга, мискинларга, йўқсил йўлчига, тиланчиларга ва қул озод қилишга берган...»\nЯхши кўрган молидан қариндош-уруғларга; боқувчисидан ажраб қолган етимларга, яъни боқувчисиз қолган, балоғат ёшига етмаган ёш болаларга; мискинларга, яъни еб-ичиш ва яшаш учун етарли маблағи, даромади йўқ кишиларга; ватангадоларга, яъни ватанидан узоқда нафақасиз қолган одамларга; тиланчиларга, яъни ўзида яшаш учун моддий имконияти йўқлигидан мажбур бўлиб бошқалардан моддий ёрдам сўраганларга; қул озод қилишга, яъни хўжаси билан маълум миқдор маблағ эвазига озодликка чиқишни келишиб қўйган қулларга бериш. Мол беришни одат қилган одам ҳирс, заифлик, бахиллик сиртмоғидан озод бўлади. Мол-дунёга қулликдан озод бўлади. Бу юксак инсоний фазилатдир. Фақат юксак инсоний фазилатлар соҳибигина мазкур тоифадаги кишиларга холис ёрдам беради. Бу ишни қилган инсон ҳақиқий яхшиликни қилган бўлади.\n«...аҳд қилганда, аҳдига вафо қилувчилар...»\nИнсон фақирлик, бечоралик пайтида, касаллик, беморлик вақтида, уруш, душманлар билан тўқнашув пайтида машаққатларга учрайди. Шундай ҳолларда сабр қилиш лозим.\n«Ана ўшалар содиқ бўлганлардир. Ана ўшалар, ўшаларгина тақводорлардир», – деб таърифланмоқда.\nАбу Зарр Ғифорий розияллоҳу анҳу Набий алайҳиссаломдан «Иймон нима?» – деб сўраганларида, Пайғамбаримиз Муҳаммад алайҳиссалом ушбу оятни тиловат қилганлар. Кейин яна қайта сўраганларида, яна шу оятни тиловат қилганлар.\nШундай қилиб, Аллоҳ битта оятда эътиқод асосларини, жон ва мол ибодатларини бирлаштириб, бир-биридан ажрамайдиган қилиб, уларнинг ҳаммасига «яхшилик» деб сарлавҳа қўйибди. Шунинг учун ҳам ушбу унвон остига дохил бўлиб, унга амал қилганларни Аллоҳ таоло «Ана ўшалар содиқ бўлганлардир. Ана ўшалар тақводорлардир», – деб таърифламоқда.\nЎтган азизларимиздан Суфёни Саврий ушбу оятни ўқиб туриб: «Яхшиликнинг барча тури шу оятдадир», – деганлар.\nИбн Касийр раҳматуллоҳи алайҳи: «Ким шу оят билан сифатланса, Исломнинг барча соҳаларига кириб, яхшиликнинг бошидан тутган бўлади», – деганлар.\nJulqunboy 07:51 / 16 ноябрь\nСалом, бир масала ҳақида кўпдан бери ўйлаб юраман. Охир сизлардан сўрашга жазм қилдим. Муҳаммад пайғамбар тарихий шахс эмас, бундай одам таризда ўтмаган, деган гап-сўзлар чиқмоқда. Ростда ҳан сиранавис Ибн Ҳушомдан олдин Муҳаммад ҳақида ҳеч қаерда, ҳеч нарса ёзилмаган.Нахотки, шундай фавқулода шаахс ҳақида ҳеч бир тарихчи ҳеч нарса ёзмаган бўлсин. Ҳурмат ила\n08:20 / 21.01.2018 1919\n18:36 / 15.01.2018 4047\n1710 09:25 / 09.09.2017\n1812 10:05 / 15.08.2017\n1782 14:56 / 13.07.2017\n2187 02:56 / 22.03.2017


11 март,2017, 23:15 894\nДушанба куни Тошкентнинг “Бунёдкор” жамоаси ОЧЛ 3-турида ўз майдонида Эроннинг “Зоб Аҳан” жамоасини қабул қилади. Биз эса бўлажак учрашув олдидан “қалдирғочлар”нинг бўлажак рақиби тўғрисидаги фактларни эътиборингизга ҳавола этамиз.\n“Бунёдкор” ОЧЛда сўнгги дақиқаларда “ожиз” қолган 5 та ўйин\n“Бунёдкор”нинг рақиби “Ал-Айн” ҳақида фактлар\n1. “Зоб Аҳан” жамоаси 1969 йилнинг 6 июлида ташкил топган;\n2. Жамоа ўз уй учрашувларини 1998 йилда фойдаланишга топширилган 15 минг мухлисни ўз бағрига сиғдира оладиган “Фулад Шаҳр” стадионида ўтказиб келади;\n3. Эътиборлиси, худди шу номдаги баксетбол, воллейбол, таеквондо, сузиш, футзал жамоалари ҳам мавжуд. Айтганча, “Зоб Аҳан” жамоасининг лақаби “тимсоҳлар” экан;\n“Бунёдкор” ОЧЛ биринчи турида қандай натижалар қайд этган?\n4. Қайд этиш жоиз, “Зоб Аҳан” бирор марта мамлакат чемпионлигини қўлга киритмаган. Аммо шундай бўлсада, жамоа кубок ўйинларида анча яхши натижалар қайд этган – 4 та ғалаба ва 1 та финал. Қолаверса, “тимсоҳлар” мамлакат суперкубогини ҳам қўлга киритишга муваффақ бўлган;\n5. “Зоб Аҳан” ОЧЛ финалига чиққан икки Эрон клубидан биридир(иккинчиси “Сепахон”). Аммо 2010 йилги мавсумда ҳал қилувчи баҳсда жамоа Жанубий Кореянинг “Сеонгам Ильва” жамоасига 1-3 ҳисобида имкониятни бой беради;\n6. “Зоб Аҳан” жамоаси Исфахон дербисида иштирок этади. “Сепахон” билан кечадиган мазкур қарама-қаршиликда устунлик Жепаров жамоаси тарафида – 23 та ғалаба, 18 баҳсда муроса кўчаси танланган бўлса, қолган 19 ўйинда “Зоб Аҳан” ғалаба қозонган;\n7. “Зоб Аҳан”ни бугунги кунда маҳаллий мутахассис – Мужтаба Хусайни бошқармоқда. 42 ёшли мутхассис ўтган йилнинг кузида Яхё Гулмухаммадининг ўрнини эггалайди;\n8. “Зоб Аҳан” сафида энг кўп гол урган футболчи бу Меҳди Ражабзодадир – 88 та гол. Айтганча, ушбу ҳужумчи бу мавсум чемпионатда 7 та тўп киритишга муваффақ бўлди;\n9. “Зоб Аҳан” айни вақтда Эрон Про лигасида 16 жамоа орасида 4-ўринни эгаллаб турибди. Ҳазфи кубогидаги юриш эса ярим финалда ниҳоясига етган.\n10. “Зоб Аҳан” таркибида 3 нафар легионер футболчилар мавжуд. Булар ҳужумчи Жерри Бенгстон(Гондурас), ярим ҳимоячи Рабиҳ Атая(Ливан) ва ҳимоячи Али Ҳамамлардир.\n“Локомотив”нинг Чемпионлар лигасидаги иштирокига оид фактлар\nРўзиқул Бердиев: "Навбаҳор"нинг 2 футболчисига бўлган қизиқишимиз тўғрисидаги хабар асоссиз 764 19.11.2017\n"Пахтакор"ни йирик ҳисобда енган "Насаф" ОЧЛ йўлланмасини нақд қилди 894 19.11.2017\nТеглар: Бунёдкор Зоб Ахан ОЧЛ\nНурсултон Рўзибоев Екатеринбургда рақибини аяб ўтирмади (видео) 1080\n"Пахтакор"ни йирик ҳисобда енган "Насаф" ОЧЛ йўлланмасини нақд қилди 894\nАҳмедовнинг жамоаси кубок финалида ўйнади ва… 800\nСўнгги тур олдидан Олий лига жадвали қай ҳолатга келди? (фото) 776\nРўзиқул Бердиев: "Навбаҳор"нинг 2 футболчисига бўлган қизиқишимиз тўғрисидаги хабар асоссиз 765\nОлий лига. "Локомотив" чемпион, "Насаф" кумуш, "Пахтакор" бронза медалларига эга чиқадиган бўлди 707\nШота Арвеладзе: Менга "Насаф"нинг барқарор ўйнаши ёқди 643\n“МЮ” Жозе Моуриньо нархини белгилади 542


Венесуэла ҳукумати Колумбия билан чегарасини уч кунга ёпишга қарор қилди\n08:37 / 13.12.2016\nВенесуэла президент Николас Мадуро Колумбия билан чегарасини 72 соатга ёпиш бўйича қарор чиқарди. Бунга валюта контрабандасининг олдини олиш мақсади сабаб бўлган, деб хабар қилмоқда Associated Press агентлиги.\nМадуронинг таъриф беришича, «мафия» деб аталган контрабандачилар социалистик иқтисодиёт барқарорлигини бузишга уринмоқда. Давлат раҳбари мамлакатнинг етакчи иқтисодий маслаҳатчиларини қабул қилгач, шундай қарор қабул қилган.\nМадуро шунингдек, инфляция суръатларини пасайтириш мақсадида ҳам шундай кескин чора кўришга мажбур бўлган. Бундан ташқари, 11 декабрь якшанба куни, мамлакат ҳукумати 100 боливар қийматидаги пул бирлиги муомаладан олинишини эълон қилган эди. Таъкидланишича, айнан шу валюта қора бозорда кўпроқ ишлатилади.\nАввалроқ, Венесуэла Марказий банки 6 млрддан ортиқ 100 Венесуэла боливари муомаладан олинганини эълон қилган эди.\nВенесуэла Колумбия Николас Мадуро


15 январ кунги брифингда коронавирусга қарши курашиш штаби аъзоси Нурмат Отабеков фуқароларга мурожаат қилди.\n«Вазиятни мураккаблаштириб юбориш ўз қўлимизда. Ҳозирда фуқароларимиз карантин чекловлари енгиллаштирилгани боис анча эркин бўлиб қолишди. Албатта тушунамиз, халқимиз зериккан. Аммо биз дока ниқобни тақмаслик учун эмас, тақиш учун сабаб қидиришимиз керак. Ҳозирги барқарорлик алдамчи вазият бўлиши мумкин», – деди Нурмат Отабеков.\nУнинг таъкидлашича, мутацияга учраган коронавирус инфекциясининг кириб келиши ва тарқалишининг олдини олиш мақсадида қуйидаги чора-тадбирларни амалга ошириш зарур ва улар ҳали ўз кучини йўқотмаган:\nниқоб тақиш, ижтимоий масофани сақлаш, антисептиклар билан зарарсизлантириш тадбирларини кучайтириш;\nзарурият бўлмаганда мамлакат фуқароларига чет мамлакатларга чиқишни чеклаш;\nоммавий ва бошқа турли йиғинлар ташкил этишни чеклаш;\nкарантин чораларига қатъий риоя этилиши устидан назоратни кучайтириш, аниқланган қоидабузарликларга нисбатан кескин чоралар кўришни давом эттириш;\nхориждан келаётган барча шахслардан аэропорт, темир йўл вокзали ёхуд чегара пункти ҳудудида коронавирус инфекцияси антигенини аниқлаш бўйича экспресс тест олишни давом эттириш;\nмутацияга учраган коронавирус инфекцияси касаллиги қайд этилган давлатларни «қизил» ҳудуд деб белгилаш ҳамда ушбу ҳудудлар билан авиайўналишдаги қатновларни тўхтатиш юзасидан қабул қилинган тақиқ муддатини 31 январга қадар узайтириш;\nмутацияга учраган коронавирус инфекциясининг янги штаммининг болалар ўртасида тарқалиш хавфи юқорилигини эътиборга олган ҳолда, мактабгача таълим ташкилотлари, мактаблар, коллежлар, олий ва ўрта махсус ўқув юртларида машғулотларни «гибрид» тарзда олиб боришни давом эттириш.


Француз шифокори юрак нуқсони билан туғилган 15 нафар ўзбекистонлик болани тиббий кўрикдан ўтказди\n18:53 / 04.05.2016\nПрофессор кардиожарроҳ Оливье Барон бошчилигидаги франциялик шифокорлар гуруҳи ўтган ҳафта Тошкент шаҳрига ташриф буюрди. Ушбу ташриф «Sen Yolg'iz Emassan» фонди томонидан юрак нуқсони билан туғилган болаларни тиббий кўрикдан ўтказиш мақсадида ташкил этилди.\nТуғма юрак нуқсонлари билан хасталанган 15 кишидан иборат бўлган болалар рўйхати кам таъминланган оилалар томонидан Фонднинг тиббий-ижтимоий департаментига йўллаган мурожаатлари асосида тузилган эди.\nФранцуз шифокорлари ва уларнинг ўзбекистонлик ҳамкасблари томонидан Республика ихтисослаштирилган жарроҳлик марказида тиббий кўрик ва консультациялар амалга оширилиб, улар натижаси асосида туғма юрак нуқсонининг оғир формаси билан оғриган иккита бола танлаб олинди. Ушбу икки боланинг соғлиғи жарроҳлик аралашувини талаб этиб, мазкур операцияларни республикамиз клиникалари шароитида бажаришнинг иложи бўлмаганлиги сабабли, бу болажонлар Фонд томонидан Франциянинг Нант шаҳридаги клиникага юбориладиган бўлди.\nУшбу сафар чоғида, Республика жарроҳлик марказининг шифокор-кардиожарроҳи ва тиббий ҳамширасининг болалар ёнида бўлиб, уларга ҳамроҳлик қилишлари кўзда тутилган. Қолган 13 нафар болага жарроҳлик амалиётини жорий йилнинг сентябрь-октябрь ойларида амалга ошириш режалаштирилган.


12 август 2020, Тошкент вақти: 15:00\nТаниқли тожик журналисти Додожон Атовуллоев.\nД.Атовуллоев Тожикистон ҳукуматига ўта мухолиф руҳдаги “Чароғи рўз” газетасининг бош муҳарриридир. У қарийб 15 йил муқаддам Тожикистонда диний ва миллий низо уйғотишда айбланганидан сўнг ватанини тарк этишга мажбур бўлган эди.\nБугунги кунда Д.Атовуллоев дўстининг Москва ташқарисидаги дала ҳовлисида яширинаётганини айтмоқда. Унинг сўзларига кўра, уч ҳафта аввал “Чароғи рўз” нашрининг навбатдаги сони чиққанидан сўнг унга ўлдириш билан таҳдид этувчи телефон қўнғироқлари бўла бошлаган.\n“Аввалига бақириб, ҳақорат қилишди. Кейин эса агар овозимни ўчирмасам, мени йўқ қилишларини айтишди. Булар ортида Тожикистон ҳукумати турибди. Эси йўқ бу ҳукумат ўз рақибларини бартараф этиш учун кўча усулларидан ҳам фойдаланиши мумкин”, – дейди Д.Атовуллоев.\nЖурналист Тожикистон ҳукумати “Чароғи рўз” нашрини ёпишни сўраб, Россия ҳукуматига кўп бор мурожаат қилгани, аммо бу ҳаракатлари самара бермагач, уни ўлдириш билан таҳдид қилиш йўлига ўтганини таъкидлади.\n“Чегара билмас мухбирлар” ташкилоти ҳам Д.Атовуллоевнинг хавфсизлигидан хавотир билдирмоқда. Ташкилот вакили Анабелла Арки ҳозир Москвада яшаётган журналистнинг ҳаётига жиддий хавф бор, деб ҳисоблайди.\n“Биз Д.Атовуллоевнинг хавфсизлиги борасида жуда хавотирдамиз. У танқидий мақолалари сабабли аввал ҳам Тожикистон ҳукумати томонидан таъқиб этилган ва ватанини ташлаб чиқишга мажбур бўлганди. У бугун ҳам Тожикистонда таниқли. Биз унга нисбатан таҳдидларни жуда жиддий қабул қиламиз”, - деди А.Арки.\nТожикистон ҳукумати эса “Чароғи рўз” муҳаррирининг иддаолари мутлақо асоссиз эканини айтяпти.\n“Ўз обрўсини орттириш бу одамнинг табиатида бор. Мен буни унинг талабалик йилларидан бери биламан. Унинг бугунги иддаолари ҳеч қандай асосга эга эмас. Бу унинг обрў орттиришга қаратилган навбатдаги уринишидир”, – деди Тожикистон президенти ижроия аппарати ахборот-таҳлил бўлими раҳбари Жумахон Набатов.\nД.Атовуллоевни яқиндан билганлар ҳам унинг ўта зиддиятли ва мунозарали шахс эканини айтади.\n“Президентнинг ўзи газетамизни бошдан-оёқ ўқиб чиқишини биламан. Қолаверса, бу газетани бутун президент аппарати, парламент аъзолари ўқийди. Газета Тожикистондаги барча сиёсатчилар ва сиёсий партияларни танқид этади”, - дейди Д.Атовуллоев ўз газетаси ҳақида.\nАммо “Чароғи рўз” газетасининг бундай услуби Тожикистондаги жорий вазиятни яхшилашга хизмат қилмаслигини таъкидлайди тожикистонлик таҳлилчи Рашид Ғаниев.\n“Фуқаролик уруши даҳшатларини бошдан кечиргандан кейин журналистлар танқидий масалаларни ўзгача услубда ёритади. “Чароғи рўз” эса ҳануз ўтмишдаги Тожикистоннинг бир бўлагига ўхшайди”, – дейди у.\n“Чароғи рўз” газетаси йилига атиги бир неча марта нашр этилади. Бироқ Тожикистон ва унинг ташқарисида ҳар гал шов-шувларга сабаб бўлади. Д.Атовуллоев ўзининг кескинлиги ва муросасизлиги билан эркин фикрни билдириш ҳуқуқи учун курашаётганини айтиб келади.\n“Менимча, ҳар қандай давлатнинг тозаланишига ва фаровонлигига ҳақиқатни айтиш орқали эришилади. Бу аччиқ бўлса ҳам ҳақиқат. Таъқибу таҳдидлар, қамоқ ёки қувғинда ҳаёт кечириш бунинг нархидир”, – дейди Д.Атовуллоев.


Илғор бўл, елка тут мамлакатингга! – Yoshlar ovozi\nYoshlar ittifoqi Yoshlarga oid davlat siyosati — amalda\nЁшлар ижод саройида “Иқтидорли ёшлар” республика форуми ўтказилди\nЁшлар иттифоқи ташаббуси билан ташкил этилган форумда Инновацион ривожланиш, Қишлоқ хўжалиги ва Соғлиқни сақлаш вазирликлари, “Электрон ҳукумат” тизимини ривожлантириш маркази, Интеллектуал мулк агентлиги мутасаддилари ҳамда ҳудудлардан сараланган 170 нафардан зиёд олим ва ихтирочи қатнашди.\nШиддат билан ривожланаётган замонамизда бир жойда турмаслик учун, шубҳасиз, ақл ва ирода даркор. Мана шу икки жиҳат Ўзбекистон ёшларида мужассам. Улар ҳамиша ҳаракатда бўлиб, ҳаётни яхши томонга ўзгартира оладиган янгиликлар яратишга интилмоқда. Бошқача қилиб айтганда, бугунги жамиятимиз ҳам, унинг салмоқли қисмини ташкил қилувчи ёшлар ҳам инновацион ривожланиш йўлига ўтган. “Иқтидорли ёшлар” форуми буни яна бир карра исботлади.\n— Ҳудудларда сафарда бўлганимда юзлаб иқтидорли ёшларга дуч келаман, — таъкидлади Ёшлар иттифоқи Марказий Кенгаши раиси Қаҳрамон Қуранбаев. — Уларнинг илмий, ижодий ташаббусларини қўллаб-қувватлашимиз, ўрни келганда, молиявий кўмак кўрсатишимиз шарт ва зарур. Бугунги анжуманни айнан шу мақсадда ташкил қилдик.\nФорум доирасида ташкил этилган инновацион ишланма, лойиҳа ва ихтиролар кўргазмаси томошабинларда катта қизиқиш уйғотди. Хусусан, Наманган муҳандислик-қурилиш институти талабаси Жаҳонгирмирзо Икромов устози кўмагида қадим Бухородаги Варахша қасри қизил зали деворларидаги тасвирларни рестоврация қилиш билан шуғулланмоқда. Унинг меҳнат маҳсули келгусида кўҳхна заминга келувчи сайёҳлар оқимининг янада ортишига хизмат қилса, ажаб эмас.\nФорумнинг биринчи қисмида мамлакат инновацион салоҳиятини оширишда ёшларнинг ўрни ва роли, уларнинг илғор ташаббусларини рўёбга чиқариш йўлида юзага келаётган муаммолар, йигит-қизларнинг илмий-техникавий фаолиятини рағбатлантириш каби масалалари муҳокама этилди.\nКуннинг иккинчи ярмида эса, иштирокчилар шўьбаларга бўлинган ҳолда аниқ фанлар, техника, қишлоқ хўжалиги, замонавий ахборот-коммуникация технологиялари, соғлиқни сақлаш ва фармацевтика соҳаларидаги инновацион лойиҳалар тақдимотини ўтказди.\nАйтиш керак, эртамиз эгалари қўл урган лойиҳалар бир-биридан долзарб ва аҳамиятли. Масалан, Давлат бошқаруви академияси ҳузуридаги Ёшлар муаммоларини ўрганиш ва истиқболли кадрлар тайёрлаш институти тингловчиси Ҳусниобод Норова Ҳиндистон аноридан дори воситасини тайёрлаш усулини ишлаб чиққан. Шифобахш препарат овқат ҳазм қилиш, қўлдаги доғларни йўқотишда ёрдам бериб, кўриш қобилиятини яхшилайди.\nБухоро давлат университети талабаси Ойхон Маматқобулова инсульт касалининг олдини олишга хизмат қилувчи дори воситасини яратган. “Афсуски, изланишларим фақат қоғозда қолмоқда, — куюнчаклик билан гапирди у. — Ишланмаларни амалда синаб кўришга эса, техник имкониятимиз йўқ. Бу борада вилоятдаги кўплаб ташкилотларга мурожаат қилдим. Садо чиқмади. Энди “Иқтидорли ёшлар” форумидан нажот кутяпман”.\nТошкентлик Фазлиддин Ғофуров\n13 ёшда. Юнусобод туманидаги 327-мактабда таҳсил олади. Тумандаги “Баркамол авлод” болалар ижодиёти марказининг роботехника тўгараги аъзоси. Қишлоқ хўжалигига қизиққани боис, намликни ўлчовчи қурилма яратди. У бободеҳқонларимиз учун, балки кундалик турмушда ҳам, айтайлик, озиқ-овқат маҳсулотларининг яроқлилик муддатини аниқлашда асқатиши мумкин. Ана холос, бола бўлса ҳам бало-да!\n“Иқтидорли ёшлар” республика форуми якунида тўртала йўналиш бўйича энг яхши тақдимотлар аниқланиб, муаллифлари муносиб тақдирланди.\nҲикматилла ЗАЙНИДДИНОВ, фармацевтика фанлари доктори:\n— Давлатимиз маҳаллий фармацевтика саноатини ривожлантиришга алоҳида эътибор қаратмоқда. Ҳозир тармоқда 154 та корхона фаолият кўрсатиб, 2 минг 500 дан ортиқ дори воситаси ва тиббий буюм ишлаб чиқараётир. Бу қувонарли ҳол, албатта. Аммо камчиликлар ҳам етарли. Хусусан, фармацевтика корхоналаримизнинг аксариятида замонавий технологиялар умуман қўлланилмайди. Кўп қисми тўлиқ циклда ишлаб чиқаришга ўтиш ўрнига, ҳали ҳам хориждан тайёр маҳсулотни олиб келиб, қадоқлаш билан шуғулланмоқда. Мазкур форум биз, мутахассисларга шунга ўхшаш тизимли муаммолар ҳақида очиқ-ошкора гапиришимиз учун майдон яратди.\nМуроджон РАСУЛОВ, “Электрон ҳукумат” тизимини ривожлантириш маркази директори ўринбосари:\n— Бу каби лойиҳалар асосида ёшлар ва давлат ўртасидаги мулоқотни жонлантиришга хизмат қилади. Юртимизда ахборот технологияларига қизиқувчи йигит-қизлар жуда кўп. Лекин, афсуски, аксарияти ўз лойиҳасини рўёбга чиқаролмай овора.\nБу эса, ҳафсаланинг пир бўлишига олиб келади. Шу боис вазирлик ва идоралар ўсиб келаётган авлодга ҳам моддий, ҳам маънавий кўмак бериши даркор.\nНавоийлик тадбиркорлар хитойга боради вилоят ёшларининг бошқа хоҳиш-истаклари ҳам инобатга олинмоқда\nИлк бор жазони ижро этиш муассасасида Ёшлар етакчиси иш бошлади!\nВелосипед минган аёллар\nБухоро: Таҳлил, тажриба, тараққиёт\n← Ўрта осиё ёшлари бир мақсад атрофида бирлашди\nХУШХАБАР: Жавоҳир Синдаров – жаҳоннинг энг ёш халқаро гроссмейстери →\nGoogle haqida siz bilmagan qiziqarli faktlar (45 328)\nPullar haqida qiziqarli 7 fakt (42 089)\nSamolyotdagi taom nega bemaza tuyuladi? (33 610)


Трамп қарши. Грин-карта тақдири нима бўлади?\nМуаллиф: Akmal Binokulov Сана: 2-11-2017, 09:32\nБўлим: Янгиликлар, Жамият, Дунё\nАҚШ президенти Дональд Трамп Нью-Йоркдаги терактдан кейин грин-карта лотереяларини бекор қилиш бўйича конгресс билан ишлашини айтди. Бу ҳақда Kun.uz сайти ёзмоқда.\n"Мен бугун виза диверсификацияси дастурини (грин-карта) бекор қилиш жараёнини бошлайман. Мен буни анчадан бери қилмоқчийдим ва биз конгрессдан бу устида зудлик билан иш бошлашни сўраймиз. Биз бу лотерея дастуридан иложи борича тезроқ қутулишимиз керак", деб айтган Трамп журналистларга.\nАввалроқ Трамп теракт ижрочиси АҚШга грин-карта лотереясини ютиб келган ўзбекистонлик Сайфулло Соипов бўлганини айтган.\n"Биз бу занжирли иммиграциядан қутулишимиз керак", деб айтган Трамп.\nDiversity Visa дастури 1990 йилдан бери ўтказиб келинади ва унга кўра ҳар йили 50 минг муҳожир АҚШда доимий яшаш учун танлаб олинади. Визани олиш учун муайян таълим даражасига эга бўлиш ва инглиз тилини билиш ҳамда "давлат бўйнида ўтириш" истаги йўқлигини исботлаш керак.\nЛотереяда АҚШга йилига 50 мингдан кўпроқ фуқароси келадиган давлатлар иштирок эта олмайди. Улар орасида Бангладеш, Бразилия, Буюк Британия, Вьетнам, Гаити, Доминикан республикаси, Ҳиндистон, Канада, Хитой, Колумбия, Жанубий Корея, Мексика, Нигерия, Покистон, Сальвадор, Филиппин, Эквадор ва Ямайка бор.\n«Грин кард» анкетасини тўлдириш муддати ўзгартирилди\nТрамп 8 та давлат фуқароларига АҚШга киришни тақиқлади\nReuters: АҚШ H-1B визасидан воз кечиши мумкин\nЎзбекистон фуқаролари 5 йил ичида 22 588 грин-картани қўлга киритди


Архивы фойдалари | KITAB.UZ\nРамазон ойи рўзасининг илмий тасдиқланган фойдалари ҳақида маълумот берилди. Германияда: Очликнинг таъсирини ўрганган олимлар шундай ҳулосага келишди, ҳар қандай таом ёки сув тўлиқ ман қилинган, енгил ишларни бажарган ҳолда, 10 соатдан 15 соатгача, камида уч ҳафта ёки кўпи билан тўрт ҳафта давомидаги очлик энг мукаммалдир. АҚШда: Рўзанинг қондаги қанд миқдорига ваБатафсил ўқинг\nИнсон табиатининг талаби шуки, унинг ақлига нафси устидан ҳамиша ғолиблик ҳосил бўлсин. Магар, башарий талаб сабабидан кўп вақтларда унинг нафси ақлининг устидан ғолиб келади. Шунга кўра, нафснинг тарбияси ва тазкияси учун ислом рўзани тайин қилди. 1. Рўза сабабли инсоннинг ақлига нафси устидан тўла-тўкис ғолиблик ҳосил бўлади. (яъни унинг ақли нафси устидан ғолибБатафсил ўқинг


Эски ҳаммом, эски тос: Ҳайит байрами баҳонасида Ўзбекистонда хабарчилик ўлди, аҳвол тузатилмаса, Ўзбекистон ҳам ўлади - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:46 - Эски ҳаммом, эски тос: Ҳайит байрами баҳонасида Ўзбекистонда хабарчилик ўлди, аҳвол тузатилмаса, Ўзбекистон ҳам ўлади\nЎзбекистонда хабарчилик қандай ғариб аҳволда эканлигини Ислом Карим замонда кўп ёзганмиз. Мисол сифатида, ҳар доимгидек, аҳволни қозоқлар билан солиштирардик. Масалан, қозоқларнинг асосий хабар агентлиги “Казинформ” кечаси кундузи ҳафтада 7 кун ишлаб, кунига 100 дан ортиқ хабар тарқатарди. Унинг хабарлари нафақат Қозоғистон, балки, бутун бутун данё ҳақида эди. Бизнинг ЎзА эса, ҳафтада 5 кун фақат кундуз кунлари ишлаб, фақат Ўзбекистонга оид 10 тача хабар берарди.\nСўнги йилларда, айниқса, ҳаромий Ислом Карим оламдан ўтгандан кейин, аҳвол ўзгаргандек бўлмоқда. Энди ЎзА ҳафтада 7 кун ишлайди, Ўзбекистон ва дунёга оид ўнлаб хабарлар тарқатади. Аммо, хабарларнинг сал кам ҳаммаси мавжуд режимни олқишлаш, унинг гўёки оламшумул ишларини ёритиш бўлиб қолмоқда.\nМана, Рамазон ҳайитининг биринчи куни Шавкат Мирзиёнинг Тошкентда у ер бу ерларга борганини ёритиш учун Ўзбекистондаги ҳамма ахборат воситалари номигагина бўлса ҳам ишлаб турдилар. Ҳайитнинг иккинчи ва учинчи кунлари Россияда бўлаётган футбол жаҳон чемпионатига доир бер неча хабар бериш билан чекланмоқдалар.\nХуллас, хулоса шундан ибортки, ҳамма соҳа, жумладан, хабарчилик ҳақида ҳам “эски ҳаммом, эски тос” дейишга тўғри келмоқда.\nШавкат Мирзиё ўзининг асосий вазифасини бажармаяпти. Унинг вазифаси - деҳконларга тутзорларни кенгайтириш ёки қора гаримдори экиш, кўприк қурувчиларга кўприклар сифатли бўлиши кераклиги ҳақида маслаҳатлар бериш, ўзи йўқ Ислом Цивилизацияси Марказининг қурилишига рамзий тош қўйиш каби ишлар эмас, давлатнинг структуралари мукаммал ишлашини таъминлаш бўлиши керак.\nҲатто, давлатнинг структуралари хўжа кўрсинга ишлар экан, кўпинча ёлғонлаштирилган хабар тарқатиш билан шуғулланадиган, бўлаётган воқеаларга таҳлил беришни ҳам билмайдиган қўғирчоқ ахборот воситаларидан нима ҳам кутиш мумкин? Аслида, мустақил ахборот воситаларига йўл очиш, биринчи навбатда, ўзбек тилида ягона ҳақиқий ахборот воситаси бўлган “Ҳаракат” Агентлигининг сайтига Ўзбекистонда қўйилган блокни олиб ташлаш зарур.\nШавкат Мирзиё, кўринишидан, бундай фундаментал масалалар билан шуғулланиши кераклигини билмайди ҳам, тушунмайди ҳам. Демак, ўзбеклар майдонларга чиқиб, Шавкат Мирзиёдан президентлик вазифасини дунёнинг демократик стандартларига мос равишда бажаришни талаб қилишлари шарт. Акс ҳолда, Ўзбекистон давлат сифатида ўлади.


Шепелев Фрискенинг ҳисобидан уй қургани маълум бўлди\n14:21 / 30.09.2015\nБу сафар Владимир Фриске Шепелевнинг бирор марта ҳам қизининг қабрига бормаганини, шунингдек, марҳум хонанданинг ҳисобидан уй қурганини маълум қилди.\nФрискенинг таъкидлашича, Шепелев Жаннага илиқ муносабатда бўлмаган, ундан фойдаланишга интилган. Жанна унга барча маблағларини ишониб топширган, бундан фойдаланган Дмитрий пулларни ўзи билганича сарфлаган, жумладан, ўзига уй қуриб олган.\n“Жаннанинг аҳволи ёмонлашган пайтлари Дмитрий ҳар кеча унга қанақадир ҳужжатлар олиб келиб, имзолатарди. Мен қизимга бу ҳужжатларни имзоламасликни маслаҳат бердим. Ана шундан сўнг муаммолар бошланди. Дориларга пул етмай қолди тўсатдан. Биз Дмитрий Жаннага бошқа дорилар бериши мумкинлигидан қўрқиб қолдик.\nБир куни у ҳатто: “Тезроқ ҳаммаси тугаса эди, жуда жонимга тегди!”, деди, мана шундан сўнг қўрқувларимиз ортди”, - деди Жаннанинг отаси журналистлар билан мулоқот чоғида.\nАйни кунларда журналист Дмитрий Шепелев марҳум рафиқасининг оиласига ўғлини кўришга рухсат бергиси келмаяпти. Ҳозирча Владимир Фриске набирасини ойига бир марта кўриши мумкин, шунда ҳам болага қўриқчи бириктирилади.


Intervyu - SHOV-SHUV.UZ | BIRINCHI & EXCLUSIVE\nBosh sahifa / Yangiliklar / Intervyu\nҲАБИБА АЁЛНИНГ ҲАБИБ ДУНЁСИ\nIntervyu 03:29, 08.02.2017\nРайҳон. Ўзбек шоу-бизнесида шахсий ҳаёти ва ижоди мухлисларни ҳар доим қизиқтириб келаётган саноқли юлдузлардан саналади. Бу фактни кўпчилик инкор этмаслигига ишонаман. Чунки, у тинмайди. Меҳнатсевар…\nШОҲ ЖАҲОНГА 8 САВОЛ!\nIntervyu 19:33, 21.10.2016\nШерали Жўраевнинг тўнғичи ўзига хос шов-шувлари билан кенг оммага танилган. У Марказий Осиёда Элвис Пресли имижига тақлид қилувчи ягона хонанда саналади. У янги имижини муаллифлик…\nIntervyu 02:32, 10.03.2016\nШоу-бизнесда шахсий ҳаёти ва ижоди омма учун энг қизиқарли юлдузлардан бири Шаҳзодадир. У позитив характерга эга. Ҳар доим хушчақчақ тарзда учрататиш мумкин. Шунданми, у ҳамиша…\nIntervyu 03:42, 12.02.2016\nҲар йили минглаб ёшлар кутадиган бир шоу-концерт бор. Бу шоу бир неча йилларки, ўз рейтингини энг юқори даражада ушлаб келади. Муҳташам саҳна декорацияси, ажойиб либослар,…\nIntervyu 04:26, 29.01.2016\nIntervyu 00:55, 28.11.2015\nБОТИР ҚОДИРОВ. ҚАЛБДА ЯШИРИН ГАПЛАР... -Илк концертингизни ЦИРКда бергансиз. Ярим яккахон десак тўғрироқ бўлади. Мансурхон Нурматов билан. Кейин “Истиқлол”га ўтдингиз. Бу омадми ё меҳнатлар самараси?…\nБОТИР ҚОДИРОВ: "САБРНИНГ ФАРЗАНДИМАН"! БУ ҚЎШИҚ ЭМАС, УНДАН ОРТИҚРОҚ!\nIntervyu 03:10, 11.11.2015\nМаълумотларга қараганда, Ботир Қодировнинг янги яккахон концертларида сизни шов-шувли янгилик кутади. Янги қўшиқлар, ажойиб саҳна декорацияси, яна ўнлаб шов-шувлар бир томон, биз айтмоқчи бўлган янгилик…\nIntervyu 07:56, 31.10.2015\n«POMIDOR ENTERTAINMENT» продюсерлик маркази билан шартнома тузган яна бир талант билан таништиришни лозим топдик. Уни янги талант деб атамаймиз. Ахир, унинг қиёфаси “Zo`r-zo`r Star” телелойиҳаси…\nLOLA: "SHAHZODA BILAN "SULH" TUZGANMIZ!"\nIntervyu 05:20, 28.10.2015\nLola Shahzoda bilan munosabati haqida ochiqladi! Xonanda Lola 26-oktabr tunini muxlislarining savollariga bag'ishladi. U instagramdagi sahifasiga yo'llangan eng qiziqarli savollarga video-javob yo'lladi. Savollar orasida shov-shuvlisi…\nБИЗ БИЛГАН ВА БИЛМАГАН МИЛАНО... САРДОР МИЛАНО!\nIntervyu 17:47, 12.10.2015\nСардор Милано… Бир пайтлар кичик-кичик саҳналарда микрофон ушлаганига хурсанд бўлиб юрган болакайда улкан талант яширинганини кўпчилик пайқамади. Ўсмирлик онларида ҳам омма унинг овозини илғамади. Юлдузларга ҳавас қилиб…


“Шавкат Мирзиёев ҳоким бўлганида бу муаммога чек қўйилган эди” – ургутликлар дардини ким эшитади? - EFFECT.UZ\n“Шавкат Мирзиёев ҳоким бўлганида бу муаммога чек қўйилган эди” – ургутликлар дардини ким эшитади?\n. 21:00 | 22.03.2021\nEffect.uz ахборот агентлигига Самарқанд вилояти Ургут туманидаги Камангарон қишлоғидан мурожаат келиб тушди. Маълум бўлишича, 14 минг аҳоли истиқомат қиладиган бу ҳудудда асосий муаммо сув билан боғлиқ.\n“Қишлоғимизда айни дамда 14 мингга яқин аҳоли истиқомат қилади. 1967 йили қишлоғимиз одамлари ҳашар йўли орқали ўз ҳисобларидан 5 километрлик бетон ариқ билан сойга оқиб кетадиган сувни қишлоққа олиб келишган эди. Бундан 31 йил аввал труба билан ичимлик сувини ҳам олиб келишганди. Сел ювиб кетиши сабабли ҳар йили таъмирлаб турар эдик. Бу йил қишлоқдошлар билан маслаҳатлашиб, сел олиб кетадиган жойга труба ўрнатмоқчи бўлдик.\nҲаммаси шундан бошланди. Биз труба олиб келсак, қўшни қишлоқнинг суви камайиб кетармиш. Аста – секин бу жараён жанжалга айланиб кетиб, ўртага юқори ташкилотлар жумладан, ҳокимият ҳам аралашди. “Оқавасув” бошлиғи Зоир Жўрабеков бошчилигида лойиҳа тузишди. Сизга айтсам, лойиҳа умуман нотўғри тузилган. Унга кўра, олдинлари битта жойга сув йиғиладиган ва 3 – 4 соатда тўладиган ҳовузимиз эндиликда 9-10 соатда тўлармиш.\nҚўшни қишлоқ билан муносабатимиз бузилмоқда. 2003 йил Президентимиз Шавкат Мирзиёев шу ерда ҳоким бўлиб ишлаган пайтларида бу муаммога чек қўйганди. Айни дамларда лойиҳани қўздан кечирган қишлоғимиз аҳолиси жуда норози. 14 минг аҳоли додини кимга айтишни билмаяпти.\nҲеч ким эшитмаяпти. Нима учун мутасаддилар, фуқароларнинг дардига қулоқ тутмаяпти? 2020 йил, август ойидан бери қўшни қишлоқ билан ўртамизда низо пайдо бўлган. Буни бир оғиз гап билан ҳал қилишлари мумкин эди!” – дейди мурожаатчилардан бири Сафарали Ҳасанов.\nЯна бир фуқаро эса айни вақтда “экинларни суғоришга сувимиз йўқ” деган иддао билан чиқмоқда.\n“Қўшни қишлоғимизнинг ҳам оқар суви, ҳам труба орқали ўтган ичимлик суви бор. Бизда эса фақат ичимлик сувигина бор, холос. Экинларни суғоришга сувимиз йўқ. У қишлоқнинг аҳолиси 6 минг бўлса, бизда 14 минг. Уларнинг сувлари кўп. Биронта мутасадди раҳбар дардимизга қулоқ тутмаяпти. Лойиҳа умуман нотўғри тузилган. Бундан норозимиз! – деди фуқаролардан яна бири.\nБоғбонлик билан шуғулланадиган отахон бўлса, 1 гектар боғи бир йилдан бери сув ичмаслигини, ариқдан ковлаб олай деса, Миллий гвардия ва Ички ишлар ходимлари қаршилик кўрсатишини маълум қилди.\nХуллас, кўринишидан оддийдек туюладиган бу масала сунъий равишда чигаллаштириб юборилган. Мутасаддилар шуни унутмасинки, агар тепадан ойни олиб беришса ҳам аввало, бунга халқ рози бўлиши керак. Аҳоли норозилиги билан қилинган ҳар бир иш, ҳеч қачон ўзини оқламаган. Унутманг, адолатни юзага чиқариш унча ҳам қийин эмас, аммо нотўғри қарорлар чиқариб одамларни “эзиш” жуда-жуда осон!\nМухбир: Даврон Ҳасанов\nМатн муаллифи: Аброр Поёнов\nОператор: Ойбек Тўраев\nTeglar:А.П, Камангарон, Ургут\nЧиноздаги катта «пробка» юзасидан маълумот берилди\nИчки ишлар инспектори хизмат вазифасини бажариш пайтида ҳалок бўлди\nСамарқандда 5 ёшли қиз «Cобалт» уриб кетиши натижасида вафот этди\nУргутда юк машинаси портлаб кетди, ФВВ бунга ўз муносабатини билдирди


Ўзбекистонда 90% ота-оналар вакцинация тарафдори\n13:24 21 Феврал 2020\n16:50 23.04.2019 Ҳавола олиш\nЎзбекистонда 24-30 апрель кунлари “Вакциналар ишлайди” шиори остида умумжаҳон эмлаш ҳафталиги ўтказилади.\nТОШКЕНТ, 23 апр - Sputnik. Ўзбекистонда болаларни эмлашни ота-оналарнинг 92 % қўллаб қувватлайди, деди журналистларга Ўзбекистон Соғлиқни сақлаш вазирлиги Санитария-эпидемиология бош бошқармаси раиси ўринбосари Дилором Турсунова.\n“Айни дамда Ўзбекистонда 92 % ота-оналар болаларни эмлаш керак деб ҳисоблайди. Қолган ота-оналарнинг 8% - вакциналашга қарши, улардан 2% эмлашга қарши фаол чиқишлар қилмоқда”, - дейилган хабарда.\nТурсунова айтишига кўра, ўз вақтида вакциналашни ўтказмаган ота-оналар болаларнинг касалликлар олдида заиф бўлишига сабабчи бўлиши мумкин.\n“Болаларни ҳимоя қилишнинг энг яхши услуби уларни миллий эмлаш календарига мувофиқ вакцинация қилишдир”, - деди Соғлиқни сақлаш вазирлиги вакили.\nВазирлик маълумотига кўра, бугунги кунда миллий эмлаш календарига 13та касалликларга қарши ишлаб чиқилган 10та вакциналар киритилган. Хусусан, болаларда олдини олиш мумкин бўлган энг оммавий полиомиелит, дифтерия, кўкйўтал (коклюш), қизамиқ (корь), кокшол (столбняк) касалликларига қарши вакциналаш 60 %дан 99 %гача ошди.\nШунингдек, Турсунова ушбу йилнинг октябрь ойида қиз болаларни одам папилломаси вирусига қарши вакцинация қилиш бошланишини хабар қилди.\nАйтиш жоизки бугунги кунда Ўзбекистонда вакциналар ишлаб чиқарилмайди. Барча вакциналар импорт қилинади.


Айтиш керакки, 2017 — 2021 йилларга мўлжалланган Ҳаракатлар стратегиясига мувофиқ, мамлакатимизда ички ишлар органлари фаолиятини янада такомиллаштириш ҳамда замон талаблари асосида ташкил қилиш борасида кенг кўламли ислоҳотлар ҳаётга татбиқ этилаётир. Давлатимиз раҳбарининг жорий йил 20 апрелдаги “Ички ишлар органлари таянч пунктларининг профилактика инспекторларини хизмат уй-жойи билан таъминлашга доир қўшимча чора-тадбирлар тўғрисида”ги қарори асосида янги хизмат уйлари ҳамда автомашиналар берилаётгани, айниқса, эътиборга лойиқ. Зеро, бу уларнинг хизмат вазифасини тўлақонли бажаришида, аҳоли билан доимий мулоқотни йўлга қўйишларида муҳим аҳамият касб этмоқда.\nМаросимда вилоят ички ишлар органлари таянч пунктларининг 150 нафар инспектори тантанали қасамёд қабул қилди. Уларга замонавий хизмат уйлари ва автоуловлар калитлари топширилди.\n— Маҳалламизда 7416 нафар аҳоли яшайди, — дейди Бувайда туманидаги Шўрқишлоқ ҳамда Турк маҳаллаларига -хизмат кўрсатувчи профилактика инспектори, капитан Фарҳод Аҳмедов. — Уларнинг дарду ташвишлари билан яқиндан қизиқиш, ҳуқуқбузарлик ва жиноятчиликнинг олдини олиш мақсадида жамоатчилик билан ҳамкорлик қилиб келаяпмиз. Бундан кейин ҳам ҳудудимизда осойишталикни таъминлашга юксак масъулият билан ёндашамиз.\nАна шундай тадбир Андижон шаҳрида ҳам ўтказилди. Унда 400 нафар профилактика инспектори тантанали қасамёд қилди.\n— Ички ишлар идоралари ходимларига яратилаётган шароитлар бизни нафақат қувонтирмоқда, балки зиммамиздаги вазифани бундан-да фидойилик билан адо этишга ундаяпти, — дейди Андижон шаҳридаги М. Аҳмедов номидаги маҳалла фуқаролар йиғини профилактика инспектори Искандар ўаниев. — Бундай юксак ғамхўрлик ҳамда эътиборга жавобан маҳалламизда бирорта ҳам жиноят юз бермаслиги учун кечаю кундуз астойдил хизмат қилаяпмиз. Бу борада маҳалла фаоллари, посбон ва жамоатчилик билан ҳамкорликдаги ишларимиз ижобий натижа бераяпти. Хизмат ҳудудимизда янги тураржой биносининг ажратилиши ҳамда имтиёзли кредит асосида топширилган автомашина барчани бирдек руҳлантирди.\nМазкур рукндаги бошқа мақолалар: « 18 ярим мингдан ортиқ мурожаатлар қонун доирасида ечимини топди\tОзодликнинг қадрига ҳеч нарса тенг келмайди »


Қозоғистондаги ўртача ойлик иш ҳақи маълум бўлди - Zamin.uz\n18:44 / 11.12.2018\nҚозоғистонда 11 ой мобайнида ўртача ойлик иш ҳақи 159,5 минг тенгегача етди. Бу ҳақда миллий иқтисодиёт вазири Тимур Сулейменов ҳукумат йиғилишида маълум қилди, дея хабар беради Kun.uz.\nҚозоғистон МИВ раҳбарининг сўзларига кўра, 2018 йил бошидан бери 468,6 минг киши иш билан таъминланган.\n«Октябр ойида ишсизлик даражаси 4,8 фоизгача тушди. Ойлик иш ҳақи динамик тарзда ўсиб бормоқда. Январь-октябр ойларида ўртача ойлик иш ҳақи 159,5 минг тенгегача ўсди. Ҳисоб-китобларга кўра, реал равишда 2,2 фоизга ошди», - деди Сулейменов.\nВазир маълумотларига кўра, жорий йилнинг январь-сентябрь ойларида реал пул даромадлари 3,4 фоизга ошган.\n«Декабрь ЯИМ ойлик тузилмасида сезиларли улушга эга бўлгани инобатга олиниб, давлат ва маҳаллий ижро этувчи органлар инвестиция лойиҳаларининг ишлаши ҳамда натижалари сифатли ҳужжатлаштирилишини таъминлаши керак. Айниқса, бу давлат харидлари ва қурилиш соҳаларига алоқадор», - дея қўшимча қилди Тимур Сулейменов.\nЭслатиб ўтамиз, аввалроқ Ўзбекистондаги ўртача ойлик иш ҳақи маълум қилинганди.\n2018 йил январь-сентябрь ойларида Ўзбекистон Республикасида ўртача ойлик номинал ҳисобланган иш ҳақи 1 684,5 минг сўмни (иш ҳақига устама, мукофот, рағбатлантириш хусусиятига эга тўловлар, компенсация ва ишланмаган вақт учун ҳақ каби тўловлар киритилган, шунингдек унинг таркибида жисмоний шахслар даромад солиғи, ижтимоий суғурта ва касаба уюшмасига тўловлар ҳам мавжуд) ташкил этди. “Замин” янгиликларини “Инстаграм”да кузатиб боринг\nЯнгиликлар » Дунё » Қозоғистондаги ўртача ойлик иш ҳақи маълум бўлди


Ўзбекистонда 5 июль куни 312 кишида коронавирус аниқланди. Уч киши вафот этди - Daryo\n00:03, 06.07.2020 134485\nЎзбекистонда 4 июль соат 23:30 дан 5 июль соат 23:30 га қадар коронавирус юқтириб олиш билан боғлиқ 312 та ҳолат аниқланди. Бир кун олдин ҳам айнан шунча беморда касаллик аниқланганди. 23 июндан бери бир кунлик касалланишлар сони 200 тадан юқори бўлмоқда, уч кундан буён эса 300 тадан ошмоқда. Янги касалланиш ҳолатларидан сўнг Ўзбекистонда коронавирусга чалинганларнинг умумий сони 10 минг нафардан ошди ва беморлар сони 10 020 нафарга етди.\n190 нафари карантин муассасаларида («Ўртасарой»да — 155 нафар, Тошкент шаҳрида — 16 нафар, Тошкент вилоятида — 16 нафар, Самарқанд вилоятида — 3 нафар);\n121 нафари аҳоли орасида (Тошкент шаҳрида — 84 нафар, Тошкент вилоятида — 21 нафар, Самарқанд вилоятида — 16 нафар);\n1 нафари халқаро юк ташувчи автомашина ҳайдовчиларида орасида (Сирдарё вилоятида) аниқланган.\nКун давомида 4 та ҳудудда янги касалланганлар қайд этилди. Ушбу ҳудудларнинг 3 тасида аҳоли орасида коронавирус аниқланди. Бир кун ичида аҳоли орасида 121 кишида коронавирус аниқланди. Июль ойининг ортда қолган 5 кунида 3 марта аҳоли орасида коронавирус аниқланишининг кунлик кўрсаткичи 100 нафардан ошмоқда. 2 июль куни 113 кишида, 4 июль куни 142 киши коронавирус аниқланганди. Июль ойида аҳоли орасидаги ҳолатлар 471 нафарни ташкил этди. Июнь ойида 12 кун ичида аҳоли орасида 474 та ҳолат аниқланганди.\nТошкент шаҳрида кун давомида 100 та янги ҳолат аниқланди. Улардан 16 таси карантиндагилар орасида, 84 таси аҳоли орасида аниқланди. Тошкент шаҳрида июль ойининг ўзида касалланганлар сони уч хонали сон бўлмоқда. Пойтахтда 2 июль куни 115 кишида, 4 июль куни эса 159 кишида касаллик аниқланганди. Тошкент шаҳрида аҳоли орасида 5 кун ичида 328 кишида коронавирус аниқланди. Қолган барча ҳудудлардаги аҳоли орасида қайд этилган касалланиш ҳолатларини қўшса (143 та ҳолат) ҳам пойтахтдаги кўрсаткичнинг ярмига етмайди.\nТошкент вилояти Юқори Чирчиқ туманидаги «Ўртасарой» карантин марказида 155 кишида коронавирус аниқланди. Шунингдек, коронавирусга чалинганлар билан мулоқотда бўлиб, карантинга олинганлар орасида 16 та, аҳоли орасида 21 та ҳолат қайд этилди. Тошкент вилоятида сўнгги икки ҳафта ичида фақат 29 июнь ва 1 июль куни аҳоли орасида касаллик қайд этилмаган. Вилоят шунингдек, халқаро юк машинаси ҳайдовчилари орасида ҳам тез-тез касаллик аниқланадиган ҳудуд эди, 27 июнь куни ҳатто 32 нафар ҳайдовчида коронавирус аниқланганди, бироқ охирги уч кун ичида Тошкент вилоятида халқаро юк машинаси ҳайдовчилари орасида янги ҳолатлар қайд этилмаяпти.\nСамарқанд вилоятида аниқланган 19 та ҳолатнинг 3 таси карантиндагилар орасида, 16 таси аҳоли орасида қайд этилди. Вилоятда коронавирус касаллаги кўпайиб бормоқда. 1 июль куни 11 кишида, 3 июль куни 14 кишида касаллик қайд этилганди. Июнь ойида Самарқандда энг кўп касаллик аниқланган кунда 17 та ҳолат қайд этилганди. Самарқандда 30 июндан бери илк марта аҳоли орасида касалланиш ҳолати аниқланди.\nСирдарё вилоятида қайд этилган ягона ҳолат халқаро юк машинаси ҳайдовчисида аниқланди. Вилоятда ой бошидан бери 35 кишида касаллик аниқланди. Сирдарёда июль ойида фақат 3 июль куни янги ҳолатлар қайд этилмади.\n22 июнь куни эълон қилинган Республика махсус комиссиясининг янги қарори билан Қорақалпоғистон Республикаси Вазирлар Кенгаши раиси, вилоятлар ва Тошкент шаҳар ҳокимларининг тегишли ҳудудда карантин қоидаларига тўлиқ риоя этилишини таъминлаш учун шахсан жавобгар эканликлари белгиланганди. Ўша қарорда тегишли ҳудудда карантин талабларини таъминламаганлиги туфайли фуқароларга коронавирус инфекцияси тарқалишига йўл қўйган раҳбарларга лавозимидан озод этишгача бўлган интизомий таъсир чораси қўлланилиши тўғрисида огоҳлантирилганди. Махсус комиссиянинг қарори эълон қилинган пайтда Ўзбекистонда касалланганларнинг умумий сони 6401 нафарни ташкил этаётганди. Ўтган икки ҳафта ичида касалланганлар сони 3619 нафарга ёки 57 фоизга кўпайди.\n5 июль давомида Тошкент шаҳридаги тиббиёт муассасаларида 159 нафар фуқаро соғайди. Бир кун олдин ҳам коронавирусга чалинган беморлар фақатгина пойтахтда шифо топиб, уйига кузатилганди. 5 июлдан бошлаб Ўзбекистонда янги тартиб кучга кирди. Энди касаллик аломатларсиз кечаётган енгил шаклдаги беморлар шифокор тавсиялари асосида, санитария-гигиена қоидалари ҳамда парвариш учун зарур шароитлар мавжуд бўлганда, уй шароитида даволанишига рухсат этилади.\nҲозирда касаллик қайд этилган жами 10 020 нафар бемордан 6584 нафари соғайиб, даволаниш кўрсаткичи 65 фоизни ташкил этмоқда. Бу борадаги кўрсаткич 29 июндан 4 июлгача 66 фоизни ташкил этаётганди. Айни пайтда даволаниш кўрсаткичи май ойининг бошидан бери энг паст кўрсаткичга тушиб қолди.\n17 июнь куни шифохоналардаги беморлар сони биринчи марта 1500 нафардан ошганди, 23 июньда уларнинг сони 2000 нафардан, 28 июнда 2500 нафардан, 2 июлга келиб эса шифохонадаги беморлар сони 3000 нафардан ошди. Айни вақтда шифохоналардаги 3402 нафар бемордан 2931 нафари Тошкентда даволанмоқда (Сирдарё вилоятидаги беморлар ҳам Тошкент шаҳрига ўтказилган). Қолган 471 нафар бемор мамлакатнинг 10 ҳудудидаги шифохоналарда даволанмоқда.\nҚорақалпоғистонда 9, Наманганда 15, Хоразмда 23, Андижонда 33, Бухорода 34, Жиззахда 38, Навоийда 43, Қашқадарёда 82, Самарқандда 93 ва Сурхондарёда 101 нафар бемор қолди. Фарғона вилояти коронавирусдан холи ягона ҳудуд бўлиб турибди.\nСоғлиқни сақлаш вазирлиги 5 июль куни Тошкентда уч кишининг коронавирус асоратларидан вафот этганини маълум қилди. Июнь ойининг сўнгги уч кунида ва 3—4 июль кунлари ҳам ССВ 2 тадан ўлим ҳолати ҳақида хабар берган, аммо бир кунда 3 кишининг вафот этиши ҳақида хабар берилиши шу вақтгача кузатилмаганди. Вафот этганлардан икки нафари аёллар, бир нафари эркак.\nБиринчи ўлим. Шайхонтоҳур туманида яшовчи 71 ёшли онахон М.Г. 30 июнь куни коронавирус аниқланганлиги сабабли Эпидемиология, микробиология ва юқумли касалликлар илмий-текшириш институти клиникасининг реанимация бўлимига ётқизилган. Унга юрак ишемик касаллиги, гипертония, стенокардия, қандли диабет, сурункали буйрак етишмовчилиги, икки томонлама пневмония оғир кечиши, ўткир нафас етишмовчилиги ташхиси қўйилган.\nБемор бундан аввал, сўнгги 10 йил давомида юрак ишемик касаллиги, гипертония, стенокардия, қандли диабет, сурункали буйрак етишмовчилиги ташхиси билан даволаниб юрган. Сўнгги бир ой ичида эса режали гемодиализ муолажаларини олишни бошлаган.\nШифокорларнинг стандартлар асосида ўтказган тезкор реанимацион муолажаларига қарамасдан бемор ўткир юрак-қон томир ва ўпка етишмовчилигидан вафот этган. 71 ёшли аёл коронавирусдан вафот этган Тошкентдаги 18, Ўзбекистондаги 32-бемор бўлди.\nИккинчи ўлим. Тошкентда яшовчи 45 ёшли З. исмли эркакда бир неча кун давомида коронавирус инфекцияси аломатлари сезилиб, тана ҳароратининг кўтарилиши, томоғида оғриқ ва ҳолсизлик кузатилган. Бемор касаллик аломатларига қарамай шифокорга ўз вақтида мурожаат қилмаган, уй шароитида даволанишда давом этган.\nОқибатда 2020 йилнинг 30 июнь куни Тошкент шаҳар тез тиббий ёрдам шифохонасига ўта оғир ҳолатда, ўткир нафас етишмовчилиги билан олиб келиниб, жонлантириш бўлимига ётқизилган.\nБироқ шифокорларнинг реанимацион муолажаларига қарамасдан бемор ўткир юрак-қон томир ва ўпка етишмовчилигидан вафот этган. 45 ёшли эркак коронавирусдан вафот этган Тошкентдаги 19, Ўзбекистондаги 33-бемор бўлди.\nУчинчи ўлим. Юнусобод туманида яшовчи, 49 ёшли Н.У. исмли аёл бир неча кун давомида тана ҳароратининг кўтарилиши, томоғида оғриқ ва ҳолсизлик бўлишига қарамасдан шифокорларга ўз вақтида мурожаат қилмаган.\nБироқ шифокорларнинг стандартлар асосида ўтказган реанимацион муолажаларига қарамасдан бемор ўткир нафас ва юрак етишмовчилигидан вафот этди. 49 ёшли аёл коронавирусдан вафот этган Тошкентдаги 20, Ўзбекистондаги 34-бемор бўлди.\nСоғлиқни сақлаш вазирлиги учала беморнинг ҳам қайси куни ҳаётдан кўз юмганини маълум қилмаган. Сўнгги вақтларда ССВ беморлар вафот этган куниёқ бу ҳақда маълумот бермасдан, 1-2 кундан сўнг хабар бермоқда. Мисол учун, 27-беморнинг ўлими 2 кундан сўнг, 28, 29, 30 ва 31-беморларнинг ўлими бир кундан кейин эълон қилинди.\nИюль ойининг ортда қолган беш кунида ССВ 8 та ўлим ҳолати ҳақида хабар берди (улардан бири июнь охирида содир бўлган). Июнь ойида 8-ўлим ҳолати 29-санада эълон қилинган. Март, апрель ва май ойларида ўлим ҳолатлари тегишлича 2, 7 ва 6 тани ташкил этганди.\nАйни пайтда тиббиёт муассасаларида даволанаётган 3402 нафар бемордан 25 нафари оғир, 8 нафари эса ўта оғир аҳволда. Аҳволи оғир ва ўта оғир беморларнинг умумий сони биринчи марта 30 нафардан ошди. Бир сутка аввал аҳволи оғир беморлар сони 15, аҳволи ўта оғир беморлар сони 9 нафарни ташкил этаётганди. Ўтган 24 соат ичида эса 3 нафар беморнинг ўлими ҳақида маълумот берилди.\nҲозирда Ўзбекистонда уй карантинида 42 895 нафар, стационар карантинда эса 25 021 нафар фуқаро тиббий кузатувда бўлиб турибди. Бир кун ичида уй карантинидаги фуқаролар сони 236 нафарга, стационар карантиндаги фуқаролар сони 720 нафарга кўпайди.\n23:44, 27.09.2020 138074\n15:49, 21.09.2020 127367\n20:12, 05.10.2020 222853\n22:04 Бугун 289\n21:59 Бугун 937\n21:48 Бугун 1906\n21:37 Бугун 3241\n22:42, 24.01.2021 125555\n22:57, 24.01.2021 90492\n20:37, 24.01.2021 85886\n19:33, 24.01.2021 69798


Канада мусулмонлари Рамазонни оила даврасида ўтказадилар\n11:09 / 07 апрель 218 pdf Ўқиш режими + -\nРамазоннинг бошланишини бутун дунё мусулмонлари қалбларида ўзгача бир шукуҳ билан кутмоқдалар. Уайт-Рокда (Британия Колумбияси, Канада) мусулмонлар ҳамжамияти аъзолари бу йил Рамазонни кичик миқёсда нишонлашга тайёргарлик кўришмоқда. Бу ҳақда islam.ru манбаси хабар берди.\n«Ҳаммаси бутунлай ўзгарди. Илгари биз ҳар оқшом мажлислар ўтказардик. Энди буни бутунлай тўхтатишимиз керак», деди Уайт Рок мусулмонлар уюшмасининг собиқ президенти Асад Саид. Одатда, Рамазон ойининг ҳар жума кунлари уюшма катта ифторлик уюштирар эди, аммо мусулмонлар бу Рамазонда гуруҳларга тўплана олмаслиги сабабли, муборак ойнинг барча жиҳатлари, жумладан, таровеҳ намози ва ифторликлар ўз оилалари даврасида ўтказилади.\n«Биз ҳамма нарсани одатдагидек қиламиз. Лекин ўтган йилдан бери ижтимоий жиҳат бутунлай йўқ бўлиб кетди», - дея қўшимча қилди Саид. — Асосан, ҳамманинг кўнгли қолган. Бироқ ҳамма тушуниб турибди. Мен ҳеч кимни айбламайман. Бу шундай ҳолат ва биз қоидаларга риоя қилишимиз керак.\n14:00 / 05 апрель 357\n09:13 / 07 апрель 239\nVRapeutic стартапи билан собиқ электротехника талабаси ва компьютер муҳандиси Аҳмад Қаббоний ўқиш ва ривожланишда нуқсони бор болаларга иммерсив технологиялардан давоми...\n264 15:10 / 09 март\n762 09:10 / 19.03.2019\n1712 16:35 / 17.10.2018\n.AлAқсо ёки Қуббат асСахро, масжиди муқаддас иншоот бўлиб, бу ерни яҳудийлар дунёнинг яратилиш жойи деб ҳисоблайди. Ислом дунёсида эса Пайғамбаримиз Муҳаммад давоми...\n818 09:01 / 02 апрель\n908 20:44 / 02.12.2020\n57537 11:58 / 10.10.2018\n1990 14:48 / 30 март